qundao/data-zh-poetry huggingface dataset:
于两大人冢旁作予生圹书示儿辈·其七
作者：屈大均
朝代：清
体裁：五言律诗

未丧孤生质，犹存半死身。桐焦空有尾，松老欲无鳞。沟壑难忘日，渊冰易坠人。先茔欣得祔，免作道旁尘。
于两大人冢旁作予生圹书示儿辈·其三
作者：屈大均
朝代：清
体裁：五言律诗

未能即蝉蜕，风露且胜秋。速化复何恨，长生安所求。九原依父母，千载作松楸。他日薪多衣，吾归此一抔。
于两大人冢旁作予生圹书示儿辈·其二
作者：屈大均
朝代：清
体裁：五言律诗

天坠玉棺迟，斑斑沐椁宜。千年凝虎魄，四面沥松脂。速葬伤贫窭，长号失圣慈。为亲荐蝼蚁，吾穴莫教移。
于两大人冢旁作予生圹书示儿辈·其五
作者：屈大均
朝代：清
体裁：五言律诗

无山堪筮宅，祔葬未违亲。幸有全归日，嗟非不朽人。云开千嶂暖，水漾一溪春。筑室先居此，三年待返真。
于两大人冢旁作予生圹书示儿辈·其六
作者：屈大均
朝代：清
体裁：五言律诗

子綦虽丧我，桑户尚为人。处顺从吾适，安时任此真。漆园自知化，姑射且凝神。生圹经营早，依依为二亲。
于两大人冢旁作予生圹书示儿辈·其四
作者：屈大均
朝代：清
体裁：五言律诗

生前违孝养，死去报劬劳。杖几空山冷，庭闱宿草高。从旁作玄冢，向下即兰皋。壤树先儿辈，毋烦畚锸操。
于忠肃墓
作者：屈大均
朝代：清
体裁：五言律诗

一代勋猷在，千秋涕泪多。玉门归日月，金券赐山河。暮雨灵旗捲，阴风突骑过。墓前频拜手，愿借鲁汤戈。
云中词
作者：屈大均
朝代：清
体裁：七言绝句

薄暮桑乾大猎还，纷纷雨雪暗关山。天寒不惜貂裘典，一醉春光上玉颜。
云台峰
作者：屈大均
朝代：清
体裁：五言律诗

闻道黄河底，云台一穴通。水帘横洞口，天井出空中。一接苍龙脉，双开白帝宫。三峰南咫尺，青翠更濛濛。
云州秋望
作者：屈大均
朝代：清

白草黄羊外，空闻觱篥哀。遥寻苏武庙，不上李陵台。风助群鹰击，云随万马来。关前无数柳，一夜落龙堆。八月大同秋，霜花满客裘。身随宛马壮，手以角弓柔。水胍驼能识，边声雁亦愁。纷纷风柳落，吹入望乡楼。
云州秋望·其一
作者：屈大均
朝代：清
体裁：五言律诗

白草黄羊外，空闻觱篥哀。遥寻苏武庙，不上李陵台。风助群鹰击，云随万马来。关前无数柳，一夜落龙堆。
云州秋望·其二
作者：屈大均
朝代：清
体裁：五言律诗

八月大同秋，霜花满客裘。身随宛马壮，手以角弓柔。水胍驼能识，边声雁亦愁。纷纷风柳落，吹入望乡楼。
云州赠俞右吉
作者：屈大均
朝代：清
体裁：七言绝句

泪逐桑乾出塞流，三年三度走云州。龙沙却喜无春草，不惹王孙日暮愁。
云门山中作
作者：屈大均
朝代：清
体裁：五言律诗

悠然拂盘石，独坐对秋分。萝雨静可数，松泉寒不闻。孤怀吐明月，双眼悬高云。兴至莫长啸，恐惊樵牧群。
五人墓作
作者：屈大均
朝代：清
体裁：五言律诗

吴风多好剑，轻死自当时。以有要离子，长为烈士师。恩仇无不报，市井亦何知。慷慨五人者，英名复在兹。
五仙观
作者：屈大均
朝代：清
体裁：古风

神灵所窟宅，厥惟祝融乡。浮丘与安期，来往亦不常。何者五仙人，各骑一色羊。手持五谷穗，芃芃三尺强。黍稷居两旁，粳稻居中央。羊亦衔果蓏，以种遗炎方。丰年再三祝，倏灭馀景光。越人念粒我，春秋修蒸尝。报赛若先农，水旱仍遑遑。作观楚庭西，五仙列成行。少者反当中，老者左右方。膝前各一石，或蹲或翱翔。或立或僵卧，大小相低昂。抵触势有馀，角形弯以长。言是羊所变，毛质皆青苍。一卷自周时，摩挲历帝王。斑驳见手泽，表里含光芒。番夷多膜拜，薰用苏合芳。馀窍出烟气，一缕何飞飏。恍若白云核，氤氲所含藏。尺寸天所留，所关乃雨旸。吁嗟尔君子，言观来芝房。南交多瑰货，不以充资装。依依此怪石，三叹空徬徨。
五十九岁生日作
作者：屈大均
朝代：清
体裁：五言律诗

紫髯虽满镜，终奈二毛何。白日从他暮，朱颜且自酡。楚丘神智少，莱子笑啼多。明岁杖乡得，居然六十皤。
五十五岁生日有作
作者：屈大均
朝代：清

五十五秋前，无闻愧昔贤。将过称艾日，未及象蓍年。学易徒为尔，知非尚未然。杖家吾不敢，亲在即神仙。皇天眷老亲，八十一年人。孺慕今方始，儿啼日以新。松枝宜晚岁，萱草更长春。为寿吾何敢，劬劳念此辰。
五十五岁生日有作·其一
作者：屈大均
朝代：清
体裁：五言律诗

五十五秋前，无闻愧昔贤。将过称艾日，未及象蓍年。学易徒为尔，知非尚未然。杖家吾不敢，亲在即神仙。
五十五岁生日有作·其二
作者：屈大均
朝代：清
体裁：五言律诗

皇天眷老亲，八十一年人。孺慕今方始，儿啼日以新。松枝宜晚岁，萱草更长春。为寿吾何敢，劬劳念此辰。
五十四岁自寿歌
作者：屈大均
朝代：清
体裁：古风

西樵七十有二峰，东樵四百三十二。峰峰吾皆居一年，不觉年今五十四。明年又复居西樵，一年一峰吹玉箫。但教七十二峰遍，便与仙人上紫霄。
五十生日在九江舟中五十又一生日在韶州舟中有赋
作者：屈大均
朝代：清
体裁：七言律诗

两年生日舟中度，笑共妻孥倒绿樽。五岳未归非子女，三公不易是鸡豚。匡庐雨过晴川阔，韶石云开玉阙尊。五十正当而慕日，白头喜共北堂存。
五张机
作者：屈大均
朝代：清
体裁：词

五张机。千丝万缕是相思。春暖春寒郎不念，任教红泪，染成桃瓣，点点污冰姿。
五彩结同心·答黄位北见饷姑苏酒浸杨梅
作者：屈大均
朝代：清
体裁：词

包山始熟，玄墓初垂，炙得太湖全赤。载向闾门去，把三白，一一和枝深渍。甜酸得酒皆成蜜，随十幅、蒲帆为客。玉颜好、尽生红晕，绝胜夏时鲜食。炎洲荔枝谁敌。且莫教郁水，织绡人识。更有萧然白。湘湖上，香共紫莼茎摘。烧春相伴方长命，看岁岁、丹砂容色。愧满盘，火珠滴滴。欲报琼瑶无力。
五老峰背观三叠泉·其一
作者：屈大均
朝代：清
体裁：古风

我爱匡庐瀑，无如三叠泉。高高从五老，飞落蠡湖边。石上洒明月，日中含绿烟。海风吹忽断，一半入空天。
五老峰背观三叠泉·其二
作者：屈大均
朝代：清
体裁：五言律诗

面面峰峦绝，横天铁壁青。飞泉若烟雾，白昼走雷霆。激石成三叠，穿云出九屏。无人知此胜，来往水精灵。
五色鹦鹉
作者：屈大均
朝代：清
体裁：七言律诗

来自扶南胜陇西，勤教红豆饲中闺。定知片羽千金准，况复诸雏五色齐。莱氏衣裁蝴蝶子，麻姑裙化凤凰妻。翩翩文采人多妒，安得归飞丹穴栖。
五蓝词
作者：屈大均
朝代：清
体裁：七言绝句

垂垂腰下绣囊长，中有槟门花最香。一笑行人齐下骑，殷勤紫蟹与琼浆。
亚姑井谣
作者：屈大均
朝代：清
体裁：古风

水不能清，以姑而清。姑之清兮，水之荣兮。水不能浊，以嫂而浊。嫂之浊兮，水之辱兮。惟妇与女，水其因汝。人不知之，水则知汝。吁嗟妇兮，畏此水之知兮。吁嗟女兮，畏此水之因兮。
京口春望
作者：屈大均
朝代：清
体裁：七言律诗

海上双标浮玉峰，潮声处处应疏钟。江山寂寞雄风在，吴楚苍茫积气重。天堑至今容饮马，石城他日定飞龙。南朝有恨归烟水，酒为伤春一倍浓。
京口眺望和人
作者：屈大均
朝代：清
体裁：五言律诗

岷峨万里水，东下阻金焦。淼淼连三楚，茫茫送六朝。乱帆随白鸟，哀角响青霄。京口英雄地，摴蒱未寂寥。
京江舟中望金焦二山作
作者：屈大均
朝代：清
体裁：五言律诗

一水分京口，双峰作海门。潮蒸寒日气，天插白云根。十里钟声接，中流塔影奔。茫茫吴楚恨，呜咽与谁论。
人日
作者：屈大均
朝代：清
体裁：五言律诗

年年此人日，人恨一人无。烛灭迷魂梦，香薰暗画图。病教明镜失，贫使玉琴孤。不尽秦嘉意，依依一绣襦。
人日双桧堂社集与诸从分得高字
作者：屈大均
朝代：清
体裁：七言律诗

桧树阴阴庙貌高，相将人日事抽毫。白头宝胜分云髻，新岁椒花剩玉醪。已暖风光全在柳，犹寒雨色半含桃。湘累辞赋吾家事，风雅能兼望汝曹。
人日承高廷评张处士见过有作
作者：屈大均
朝代：清
体裁：五言律诗

蓬蒿谁枉驾，君问读书床。正可求三益，何须在一方。天因人日暖，春以酒杯长。得似斜川否，开年第一觞。
人日榆林王夫人生辰追悼之
作者：屈大均
朝代：清

因卿废人日，已历廿馀春。画恐容颜改，香教梦寐真。毛姜应是汝，玉女本非人。峰下欢如昨，回思泪满巾。昔时人日好，有美一人存。此日陈花胜，丹青惨不言。烟消埋玉地，月冷浣香村。试拂生时镜，依稀见泪痕。
人日榆林王夫人生辰追悼之·其一
作者：屈大均
朝代：清
体裁：五言律诗

因卿废人日，已历廿馀春。画恐容颜改，香教梦寐真。毛姜应是汝，玉女本非人。峰下欢如昨，回思泪满巾。
人日榆林王夫人生辰追悼之·其二
作者：屈大均
朝代：清
体裁：五言律诗

昔时人日好，有美一人存。此日陈花胜，丹青惨不言。烟消埋玉地，月冷浣香村。试拂生时镜，依稀见泪痕。
人日秦淮上值孟王生辰赋赠
作者：屈大均
朝代：清

万里从关塞，相将负戴来。为怜桃叶渡，未凝海殊回。生日逢人日，妆台倚凤台。梅花频采采，为子汎春杯。旅食江南日，相依幸不孤。慰情凭弱女，养志及慈姑。雨雪侵云鬓，莺花待玉壶。年年人日好，白首此欢娱。
人日秦淮上值孟王生辰赋赠·其一
作者：屈大均
朝代：清
体裁：五言律诗

万里从关塞，相将负戴来。为怜桃叶渡，未凝海殊回。生日逢人日，妆台倚凤台。梅花频采采，为子汎春杯。
人日秦淮上值孟王生辰赋赠·其二
作者：屈大均
朝代：清
体裁：五言律诗

旅食江南日，相依幸不孤。慰情凭弱女，养志及慈姑。雨雪侵云鬓，莺花待玉壶。年年人日好，白首此欢娱。
人日衡阳道中
作者：屈大均
朝代：清
体裁：五言律诗

人日雪霏霏，孤舟上翠微。帆随南岳转，雁背碧湘飞。知己惟长剑，还家复短衣。猿声如送客，薄暮更依依。
人日追哭孟王
作者：屈大均
朝代：清
体裁：五言律诗

年年人胜节，忆汝罢衔觞。泪向生前尽，情于死后长。镜留秦地月，衣灭汉宫香。屈指从庚戌，悲思十八霜。
人日酒
作者：屈大均
朝代：清
体裁：五言律诗

年年人日酒，只是为黄泉。泪向松楸滴，愁同枕簟悬。香来犹有雨，玉化已成烟。双冢高高起，凄凉落照边。
人月圆 其一 二首
作者：屈大均
朝代：清
体裁：词

秋蟾光满云中塞，人下玉鞍来。将军娇女，秦筝赵瑟，清响含哀。欢娱一梦，朝云易化，秋雨频催。无因相逐，兰魂蕙魄，同向泉台。
人月圆 其二 二首
作者：屈大均
朝代：清
体裁：词

秋蟾光满珊洲水，人驾彩舟来。刘家三妹，诗香赋艳，闺阁仙才。糟糠单薄，松枝未老，蕙草先摧。无因魂返，珊珊细步，灯下徘徊。
人月圆·二首
作者：屈大均
朝代：清

秋蟾光满云中塞，人下玉鞍来。将军娇女，秦筝赵瑟，清响含哀。欢娱一梦，朝云易化，秋雨频催。无因相逐，兰魂蕙魄，同向泉台。秋蟾光满珊洲水，人驾彩舟来。刘家三妹，诗香赋艳，闺阁仙才。糟糠单薄，松枝未老，蕙草先摧。无因魂返，珊珊细步，灯下徘徊。
今岁
作者：屈大均
朝代：清
体裁：七言绝句

今岁莺花倍觉稀，春寒不肯作芳菲。萋萋但长天山草，祗恐边人马不肥。
从京江至石头城作
作者：屈大均
朝代：清

潮去潮来怒未平，蕲王庙口客心惊。天风不断黄天荡，知是当年战鼓声。新长沙洲廿里长，蒹葭斜抱石城墙。江南岁岁添形势，料得天心在建康。
从京江至石头城作·其一
作者：屈大均
朝代：清
体裁：七言绝句

潮去潮来怒未平，蕲王庙口客心惊。天风不断黄天荡，知是当年战鼓声。
从京江至石头城作·其二
作者：屈大均
朝代：清
体裁：七言绝句

新长沙洲廿里长，蒹葭斜抱石城墙。江南岁岁添形势，料得天心在建康。
从人乞荔枝
作者：屈大均
朝代：清
体裁：七言绝句

闻君荔子满棠溪，五月胭脂裹玉齐。欲向佳人分万颗，香随翠笼过桥西。
从军曲
作者：屈大均
朝代：清
体裁：五言绝句

三军矢刃尽，北首争死敌。腐肉委沙场，乌鸢不敢食。
从军行
作者：屈大均
朝代：清

将军教射五千人，荆楚奇材总绝伦。秋出阑干当一队，骁腾不逐贰师尘。千骑横穿卤阵还，髦头一夜落天山。军中女子皆诛尽，士气飞扬战鼓间。精兵扼虎五千多，后距何烦路伏波。龙勒秋来觇敌去，黄门骑吹杂铙歌。阴山风雪暮纷纷，独出旌门望卤群。天子深恩怜浞野，重将血汗洒边云。香貂宝马猎天山，塞女酡酥捧未閒。长与丁零俱用事，汉臣无计赠刀环。
从军行
作者：屈大均
朝代：清
体裁：古风

我亲疾痛馀，颐养少甘毳。手足苦不仁，扶持赖两弟。为国弃庭闱，此行伤进锐。七尺遂许人，天年不遑计。远惭狗屠者，好勇诚吾蔽。亲日既苦短，喜惧心徒系。豪杰贵先人，奋扬在乘势。利剑苟在掌，即可操宰制。获报君父雠，于孝乃不细。努力赴戎行，介胄不挥涕。上天悯苦心，所希锡智慧。
从军行·其一
作者：屈大均
朝代：清
体裁：七言绝句

将军教射五千人，荆楚奇材总绝伦。秋出阑干当一队，骁腾不逐贰师尘。
从军行·其三
作者：屈大均
朝代：清
体裁：七言绝句

精兵扼虎五千多，后距何烦路伏波。龙勒秋来觇敌去，黄门骑吹杂铙歌。
从军行·其二
作者：屈大均
朝代：清
体裁：七言绝句

千骑横穿卤阵还，髦头一夜落天山。军中女子皆诛尽，士气飞扬战鼓间。
从军行·其五
作者：屈大均
朝代：清
体裁：七言绝句

香貂宝马猎天山，塞女酡酥捧未閒。长与丁零俱用事，汉臣无计赠刀环。
从军行·其四
作者：屈大均
朝代：清
体裁：七言绝句

阴山风雪暮纷纷，独出旌门望卤群。天子深恩怜浞野，重将血汗洒边云。
从化县斋有古松一株见而叹之
作者：屈大均
朝代：清
体裁：古风

古松一树愁拘束，生长县斋非空谷。贪与仙人吏隐同，女萝亦免樵苏辱。臃肿偏多鳞甲开，知是龙身不敢触。枝柯多节或空心，膏流未免因肥沃。官閒一日三摩娑，自汲寒泉与洗浴。松花春熟入怀香，黄多绝胜金如粟。
从友人索取柑子
作者：屈大均
朝代：清
体裁：五言律诗

君自绥州至，应多柑子黄。玉盘堆更满，纤手臂偏香。喷客多含雾，甜人已饱霜。就中鱼冻者，分我一笼尝。
从塞上偕内子南还赋赠
作者：屈大均
朝代：清

■鬌妆成犯晓寒，轩车不坐坐雕鞍。儿家世世为飞将，少小花骢出贺兰。挥鞭北度雁门关，夫婿相将万里还。入塞更须先出塞，不辞风雪损朱颜。而亲远在固原州，西望乡关泪欲流。白发姑嫜因未见，艰难万里向罗浮。行人夜半饭黄羊，不待天明向战场。一路明驼载儿女，白登山下踏秋霜。金凤井边朝出店，白羊城下暮登台。路傍多少当垆女，笑问罗敷何处来。羊酥雪酒敌寒风，共吊明妃白草中。欲得卿卿发皓齿，胡雕一箭落秋空。西辞花马池边月，东指楼烦岭上云。往日于归悲道远，边风吹泪湿罗裙。怜卿万里别西秦，与我鸳鸯共一身。不道秦嘉异乡里，秦嘉元是陇西人。边姬一一口西曲，相送胪朐河水旁。箜篌弹尽不能别，泪湿征夫铁裲裆。青骹换得紫骝马，亦有琵琶与塞姑。到家沉水为槽逻，弹出秦声绝代无。红草东连白草沟，紫河西入黑河流。无边觱篥吹斜日，动尔思乡一片愁。黄羊野马满沙陀，朝渡杨河暮柳河。一路胡姬夹毂问，持来羊酪一何多。西指长城为乡道，我归路与长城长。青为明妃墓边草，白是阏氏营上霜。行尽桑乾万里沙，北风吹雪损铅华。从伊妇女多颜色，不采燕支山上花。九月云中雪不迟，香貂初上髻鬟时。酒酣共射阴山兔，双兔雌雄谁得知。夜夜毡车宿陇头，不登辽后洗妆楼。夫人自爱磨笄石，天际苍苍一片秋。欲向京师视宫阙，驱车千里入居庸。与君黻佩非今日，且复行歌返碧峰。高士繇来重妻子，莫将梅福比梁鸿。五噫歌罢今当去，去向姑苏台以东。一声鸡唱整衣裳，眉黛沾残子夜霜。行到白门春色满，梅花为尔点新妆。走马渔阳路尽时，天津东下逐流澌。北风一夜河冰合，又舍兰舟汶水湄。日出河冰流有声，舟人一路击冰行。三朝三暮清河口，幸有香醪慰尔情。渡河未已渡江淮，买舟用尽头上钗。日日牵舟上冰去，苦寒娇女在中怀。汝舅怜予华岳吟，因将窈窕慰文心。蹇脩复有青莲客，司马无烦绿绮琴。使君羔雁为予将，千骑迎来自朔方。与子得成兄弟好，都繇幕府重文章。罗敷潭上昔相逢，鸾鹤相将太华峰。真似秦时丈夫者，玉姜携手上芙蓉。一从玉女洗头罢，二十八潭流水香。与尔秦时一毛女，双双玉井作鸳鸯。何以字卿曰华姜，明星玉女共翱翔。华夫相对三峰上，一片琴声瀑布长。采药从今向白云，与卿携手思氤氲。仙人不肯轻离别，方朔繇来爱细君。雁门高士称王霸，偕老山中有逸妻。今卿不复惭儿女，亦共雁门关以西。江南归去罢游猎，骏马名鹰赠与人。之子鸡鸣不用赋，锦衾高卧落花春。停骖太白酒楼傍，一树桃花娇晚妆。稚子只今在东鲁，女儿亦欲字平阳。元亮繇来爱弱女，慰情亦与五男同。为卿更取题诗笔，娇女新篇拟太冲。谢家生日逢人日，宜寿巧将华胜裁。归去炎州有翡翠，为卿多作宝钗来。笔花何似脸花妍，蝴蝶新辞亦可怜。珍重莫书桐叶上，奁中尚有浣花笺。去年寒食在平凉，汝妹催上鞦韆场。明岁花田踏青去，小姑三五牵衣裳。大江明日片帆飞，南指梅花大庾归。新妇秦筝多逸响，朝朝暮暮奉庭闱。生儿慎莫生神仙，我学苏枕去几年。今得采兰娱膝下，不思骑鹤向天边。
从塞上偕内子南还赋赠·其一
作者：屈大均
朝代：清
体裁：七言绝句

■鬌妆成犯晓寒，轩车不坐坐雕鞍。儿家世世为飞将，少小花骢出贺兰。
从塞上偕内子南还赋赠·其七
作者：屈大均
朝代：清
体裁：七言绝句

西辞花马池边月，东指楼烦岭上云。往日于归悲道远，边风吹泪湿罗裙。
从塞上偕内子南还赋赠·其三
作者：屈大均
朝代：清
体裁：七言绝句

而亲远在固原州，西望乡关泪欲流。白发姑嫜因未见，艰难万里向罗浮。
从塞上偕内子南还赋赠·其三十
作者：屈大均
朝代：清
体裁：七言绝句

江南归去罢游猎，骏马名鹰赠与人。之子鸡鸣不用赋，锦衾高卧落花春。
从塞上偕内子南还赋赠·其三十一
作者：屈大均
朝代：清
体裁：七言绝句

停骖太白酒楼傍，一树桃花娇晚妆。稚子只今在东鲁，女儿亦欲字平阳。
从塞上偕内子南还赋赠·其三十七
作者：屈大均
朝代：清
体裁：七言绝句

生儿慎莫生神仙，我学苏枕去几年。今得采兰娱膝下，不思骑鹤向天边。
从塞上偕内子南还赋赠·其三十三
作者：屈大均
朝代：清
体裁：七言绝句

谢家生日逢人日，宜寿巧将华胜裁。归去炎州有翡翠，为卿多作宝钗来。
从塞上偕内子南还赋赠·其三十二
作者：屈大均
朝代：清
体裁：七言绝句

元亮繇来爱弱女，慰情亦与五男同。为卿更取题诗笔，娇女新篇拟太冲。
从塞上偕内子南还赋赠·其三十五
作者：屈大均
朝代：清
体裁：七言绝句

去年寒食在平凉，汝妹催上鞦韆场。明岁花田踏青去，小姑三五牵衣裳。
从塞上偕内子南还赋赠·其三十六
作者：屈大均
朝代：清
体裁：七言绝句

大江明日片帆飞，南指梅花大庾归。新妇秦筝多逸响，朝朝暮暮奉庭闱。
从塞上偕内子南还赋赠·其三十四
作者：屈大均
朝代：清
体裁：七言绝句

笔花何似脸花妍，蝴蝶新辞亦可怜。珍重莫书桐叶上，奁中尚有浣花笺。
从塞上偕内子南还赋赠·其九
作者：屈大均
朝代：清
体裁：七言绝句

边姬一一口西曲，相送胪朐河水旁。箜篌弹尽不能别，泪湿征夫铁裲裆。
从塞上偕内子南还赋赠·其二
作者：屈大均
朝代：清
体裁：七言绝句

挥鞭北度雁门关，夫婿相将万里还。入塞更须先出塞，不辞风雪损朱颜。
从塞上偕内子南还赋赠·其二十
作者：屈大均
朝代：清
体裁：七言绝句

走马渔阳路尽时，天津东下逐流澌。北风一夜河冰合，又舍兰舟汶水湄。
从塞上偕内子南还赋赠·其二十一
作者：屈大均
朝代：清
体裁：七言绝句

日出河冰流有声，舟人一路击冰行。三朝三暮清河口，幸有香醪慰尔情。
从塞上偕内子南还赋赠·其二十七
作者：屈大均
朝代：清
体裁：七言绝句

何以字卿曰华姜，明星玉女共翱翔。华夫相对三峰上，一片琴声瀑布长。
从塞上偕内子南还赋赠·其二十三
作者：屈大均
朝代：清
体裁：七言绝句

汝舅怜予华岳吟，因将窈窕慰文心。蹇脩复有青莲客，司马无烦绿绮琴。
从塞上偕内子南还赋赠·其二十九
作者：屈大均
朝代：清
体裁：七言绝句

雁门高士称王霸，偕老山中有逸妻。今卿不复惭儿女，亦共雁门关以西。
从塞上偕内子南还赋赠·其二十二
作者：屈大均
朝代：清
体裁：七言绝句

渡河未已渡江淮，买舟用尽头上钗。日日牵舟上冰去，苦寒娇女在中怀。
从塞上偕内子南还赋赠·其二十五
作者：屈大均
朝代：清
体裁：七言绝句

罗敷潭上昔相逢，鸾鹤相将太华峰。真似秦时丈夫者，玉姜携手上芙蓉。
从塞上偕内子南还赋赠·其二十八
作者：屈大均
朝代：清
体裁：七言绝句

采药从今向白云，与卿携手思氤氲。仙人不肯轻离别，方朔繇来爱细君。
从塞上偕内子南还赋赠·其二十六
作者：屈大均
朝代：清
体裁：七言绝句

一从玉女洗头罢，二十八潭流水香。与尔秦时一毛女，双双玉井作鸳鸯。
从塞上偕内子南还赋赠·其二十四
作者：屈大均
朝代：清
体裁：七言绝句

使君羔雁为予将，千骑迎来自朔方。与子得成兄弟好，都繇幕府重文章。
从塞上偕内子南还赋赠·其五
作者：屈大均
朝代：清
体裁：七言绝句

金凤井边朝出店，白羊城下暮登台。路傍多少当垆女，笑问罗敷何处来。
从塞上偕内子南还赋赠·其八
作者：屈大均
朝代：清
体裁：七言绝句

怜卿万里别西秦，与我鸳鸯共一身。不道秦嘉异乡里，秦嘉元是陇西人。
从塞上偕内子南还赋赠·其六
作者：屈大均
朝代：清
体裁：七言绝句

羊酥雪酒敌寒风，共吊明妃白草中。欲得卿卿发皓齿，胡雕一箭落秋空。
从塞上偕内子南还赋赠·其十
作者：屈大均
朝代：清
体裁：七言绝句

青骹换得紫骝马，亦有琵琶与塞姑。到家沉水为槽逻，弹出秦声绝代无。
从塞上偕内子南还赋赠·其十一
作者：屈大均
朝代：清
体裁：七言绝句

红草东连白草沟，紫河西入黑河流。无边觱篥吹斜日，动尔思乡一片愁。
从塞上偕内子南还赋赠·其十七
作者：屈大均
朝代：清
体裁：七言绝句

欲向京师视宫阙，驱车千里入居庸。与君黻佩非今日，且复行歌返碧峰。
从塞上偕内子南还赋赠·其十三
作者：屈大均
朝代：清
体裁：七言绝句

西指长城为乡道，我归路与长城长。青为明妃墓边草，白是阏氏营上霜。
从塞上偕内子南还赋赠·其十九
作者：屈大均
朝代：清
体裁：七言绝句

一声鸡唱整衣裳，眉黛沾残子夜霜。行到白门春色满，梅花为尔点新妆。
从塞上偕内子南还赋赠·其十二
作者：屈大均
朝代：清
体裁：七言绝句

黄羊野马满沙陀，朝渡杨河暮柳河。一路胡姬夹毂问，持来羊酪一何多。
从塞上偕内子南还赋赠·其十五
作者：屈大均
朝代：清
体裁：七言绝句

九月云中雪不迟，香貂初上髻鬟时。酒酣共射阴山兔，双兔雌雄谁得知。
从塞上偕内子南还赋赠·其十八
作者：屈大均
朝代：清
体裁：七言绝句

高士繇来重妻子，莫将梅福比梁鸿。五噫歌罢今当去，去向姑苏台以东。
从塞上偕内子南还赋赠·其十六
作者：屈大均
朝代：清
体裁：七言绝句

夜夜毡车宿陇头，不登辽后洗妆楼。夫人自爱磨笄石，天际苍苍一片秋。
从塞上偕内子南还赋赠·其十四
作者：屈大均
朝代：清
体裁：七言绝句

行尽桑乾万里沙，北风吹雪损铅华。从伊妇女多颜色，不采燕支山上花。
从塞上偕内子南还赋赠·其四
作者：屈大均
朝代：清
体裁：七言绝句

行人夜半饭黄羊，不待天明向战场。一路明驼载儿女，白登山下踏秋霜。
从大小鸬鹚诸滩上郴州题莲子精舍
作者：屈大均
朝代：清
体裁：五言律诗

山水频开阖，仙源不可寻。水帘飞四壁，花雨散双林。猿鸟声相乱，蛟龙气自深。扁舟今已矣，渔父最知音。
从弟某折并蒂石榴花簪予冠侧请作诗
作者：屈大均
朝代：清

枝枝露滴紫金盘，千叶葳蕤胜合欢。花萼同心兄弟似，殷勤簪向御风冠。绿叶丹葩连理枝，折来偏与玉冠宜。迷花自是仙人事，周蝶逍遥两不知。
从弟某折并蒂石榴花簪予冠侧请作诗·其一
作者：屈大均
朝代：清
体裁：七言绝句

枝枝露滴紫金盘，千叶葳蕤胜合欢。花萼同心兄弟似，殷勤簪向御风冠。
从弟某折并蒂石榴花簪予冠侧请作诗·其二
作者：屈大均
朝代：清
体裁：七言绝句

绿叶丹葩连理枝，折来偏与玉冠宜。迷花自是仙人事，周蝶逍遥两不知。
从沔鄂将归先寄故园诸子
作者：屈大均
朝代：清

归来依旧一船书，妻子浮沉两载馀。就暖又随南海雁，承欢惟有武昌鱼。羊裘天肯留男子，玉佩人休愧女媭。中道裁诗先寄语，相知多半在扶胥。相思莫遣鹧鸪来，咫尺南中见越台。雪至三城频作雨，花生五岭总成梅。离支酒为高堂熟，孔雀屏因上客开。歌舞人祠东莞伯，閒同珠浦一徘徊。
从沔鄂将归先寄故园诸子·其一
作者：屈大均
朝代：清
体裁：七言律诗

归来依旧一船书，妻子浮沉两载馀。就暖又随南海雁，承欢惟有武昌鱼。羊裘天肯留男子，玉佩人休愧女媭。中道裁诗先寄语，相知多半在扶胥。
从沔鄂将归先寄故园诸子·其二
作者：屈大均
朝代：清
体裁：七言律诗

相思莫遣鹧鸪来，咫尺南中见越台。雪至三城频作雨，花生五岭总成梅。离支酒为高堂熟，孔雀屏因上客开。歌舞人祠东莞伯，閒同珠浦一徘徊。
从洞庭还柬瞿止
作者：屈大均
朝代：清
体裁：五言律诗

芙蓉青翠里，昨谒洞庭君。玉柱开天阙，龙威导白云。灵书人外读，仙乐夜深闻。明共扁舟去，还寻鸾鹤群。
从澹翁乞兰
作者：屈大均
朝代：清
体裁：七言律诗

新分兰本满庭开，种自增城白水台。自是丈人能灌溉，谁言女子好栽培。花宜香柚多阴处，根喜膏泥半熟来。肯惠一盘频割爱，将凭诗句报琼瑰。
从澹翁六叔乞取香柚
作者：屈大均
朝代：清
体裁：五言律诗

爱尔增城柚，黄时及大冬。霜多催熟早，雨少使香浓。就树须亲摘，成林即素封。畏寒吾不食，持作玉盘供。
从石涛禅师乞花插瓶
作者：屈大均
朝代：清

方丈多花发，秋深恰似春。从师分数种，来伴坐愁人。最是芙蓉好，枝枝拂镜斜。幸无头上雪，不怕笑人花。菊花先爱黄，次乃及红白。黄者味逾甘，落英犹可惜。鸡冠大一尺，朵朵红葳蕤。花头虽太重，霜压不曾垂。花中谁得似，长是老来红。折取当明镜，衰颜欲与同。立冬前未冷，已是放梅时。一朵开方半，人从定里知。桂树凌寒开，香多嫌酷烈。不若早梅清，平生在冰雪。先开避冰雪，岂是南枝心。欲与黄花并，芬芳作一林。一枝穿海棠，未开人不觉。寄语枝间禽，蕊香休乱啄。花爱仙人好，相将隐玉壶。不知花主意，肯割数枝无。十五乘潮女，清歌过若耶。因生西子地，颜色艳如花。
从石涛禅师乞花插瓶·其一
作者：屈大均
朝代：清
体裁：五言绝句

方丈多花发，秋深恰似春。从师分数种，来伴坐愁人。
从石涛禅师乞花插瓶·其七
作者：屈大均
朝代：清
体裁：五言绝句

桂树凌寒开，香多嫌酷烈。不若早梅清，平生在冰雪。
从石涛禅师乞花插瓶·其三
作者：屈大均
朝代：清
体裁：五言绝句

菊花先爱黄，次乃及红白。黄者味逾甘，落英犹可惜。
从石涛禅师乞花插瓶·其九
作者：屈大均
朝代：清
体裁：五言绝句

一枝穿海棠，未开人不觉。寄语枝间禽，蕊香休乱啄。
从石涛禅师乞花插瓶·其二
作者：屈大均
朝代：清
体裁：五言绝句

最是芙蓉好，枝枝拂镜斜。幸无头上雪，不怕笑人花。
从石涛禅师乞花插瓶·其五
作者：屈大均
朝代：清
体裁：五言绝句

花中谁得似，长是老来红。折取当明镜，衰颜欲与同。
从石涛禅师乞花插瓶·其八
作者：屈大均
朝代：清
体裁：五言绝句

先开避冰雪，岂是南枝心。欲与黄花并，芬芳作一林。
从石涛禅师乞花插瓶·其六
作者：屈大均
朝代：清
体裁：五言绝句

立冬前未冷，已是放梅时。一朵开方半，人从定里知。
从石涛禅师乞花插瓶·其十
作者：屈大均
朝代：清
体裁：五言绝句

花爱仙人好，相将隐玉壶。不知花主意，肯割数枝无。
从石涛禅师乞花插瓶·其四
作者：屈大均
朝代：清
体裁：五言绝句

鸡冠大一尺，朵朵红葳蕤。花头虽太重，霜压不曾垂。
从端州采砚归有作
作者：屈大均
朝代：清

风帆朝别七星冈，路自羚羊向五羊。二水合为三水大，西江流比北江长。木棉树树如烽火，山雉飞飞过石梁。采得紫云东洞石，归来书案有辉光。万里江飞匹练过，小湘大路峡嵯峨。烟波疍女鸣榔少，风俗龙须织席多。翡翠墟边丛水带，芭蕉林外尽山螺。归舟此度欢无极，采得青花自烂柯。
从端州采砚归有作·其一
作者：屈大均
朝代：清
体裁：七言律诗

风帆朝别七星冈，路自羚羊向五羊。二水合为三水大，西江流比北江长。木棉树树如烽火，山雉飞飞过石梁。采得紫云东洞石，归来书案有辉光。
从端州采砚归有作·其二
作者：屈大均
朝代：清
体裁：七言律诗

万里江飞匹练过，小湘大路峡嵯峨。烟波疍女鸣榔少，风俗龙须织席多。翡翠墟边丛水带，芭蕉林外尽山螺。归舟此度欢无极，采得青花自烂柯。
从轩辕宅入迷居洞
作者：屈大均
朝代：清
体裁：五言律诗

晓起蕊珠峰，行行花影重。林乌飞落月，山鬼啸寒钟。野饭芝泉冽，秋衣竹翠浓。昨宵逢道士，疑是七星松。
从阳曲呈邑大令
作者：屈大均
朝代：清

作邑忠宣第一功，新祠俎豆使君同。从阳草昧重开辟，三凤声华更水东。七县咽喉控马场，华容疆里复新乡。溪山处处开清淑，膏泽都如二水长。田祖争祠击鼓齐，蓝田古庙盛豚蹄。令公晴暖行春去，相夹朱轓有鹿麑。自作图经补昔人，更将风俗与维新。牛刀一中桑林舞，是处弦歌返太淳。百丈泉惊双带飞，瀑花全湿白云衣。使君多暇浮杯好，为政能忘海客机。种蓝烧炭苦汀漳，自昔渠魁起铁场。罢冶只今溪谷静，村村烟火接城长。水翻车子灌田多，高下都收两熟禾。四糯七黏争谷估，片帆长向湴湖过。溪洞羁縻性久驯，上山何似下山人。畲蛮衣食流溪纸，不独薯粱火粒新。烧石青青好粪田，膏腴多在九珠前。三春水暖生禾稼，大瓮潭通小瓮烟。栽馀都络手掺掺，沤竹青青上纸帘。十八峒连山十八，刀耕多是鹧鸪黏。一溪水作百溪流，花带湾环野石榴。溪始流溪终水口，东西二水夹城楼。清溪双绾青罗带，文塔孤擎白玉篸。大小鹧鸪双凤出，飞来苍翠自东南。狮子岩开石学堂，石琴多在石胡床。读书一一石童子，泉逐歌声出涧长。玉女何年驾紫鹓，水盂传是洗头盆。丹馀黑米纷无数，留得仙粮与白猿。春雷一夕蕨芽长，蔬性还多苦笋凉。羊矢菌香冬采好，鼠牙黏白夏收良。棠梨白似白蝴蝶，不戴棠梨戴杜鹃。花好岂如多子母，清明争采翠豅边。瑶石何如石鼓楼，风门胜迹似罗浮。秘书生长仙灵窟，却爱朱明洞里游。纯孝诸贤满水东，水西亦有汨罗忠。弹丸自昔多人物，风教重兴仗令公。大夫遗爱似春暄，襦裤方歌五载恩。内召忽归台省去，壶浆无路更攀辕。知己相将五日留，临歧却为父兄愁。从阳敢望长天幸，再得神明似细侯。
从阳曲呈邑大令·其一
作者：屈大均
朝代：清
体裁：七言绝句

作邑忠宣第一功，新祠俎豆使君同。从阳草昧重开辟，三凤声华更水东。
从阳曲呈邑大令·其七
作者：屈大均
朝代：清
体裁：七言绝句

水翻车子灌田多，高下都收两熟禾。四糯七黏争谷估，片帆长向湴湖过。
从阳曲呈邑大令·其三
作者：屈大均
朝代：清
体裁：七言绝句

田祖争祠击鼓齐，蓝田古庙盛豚蹄。令公晴暖行春去，相夹朱轓有鹿麑。
从阳曲呈邑大令·其九
作者：屈大均
朝代：清
体裁：七言绝句

烧石青青好粪田，膏腴多在九珠前。三春水暖生禾稼，大瓮潭通小瓮烟。
从阳曲呈邑大令·其二
作者：屈大均
朝代：清
体裁：七言绝句

七县咽喉控马场，华容疆里复新乡。溪山处处开清淑，膏泽都如二水长。
从阳曲呈邑大令·其二十
作者：屈大均
朝代：清
体裁：七言绝句

知己相将五日留，临歧却为父兄愁。从阳敢望长天幸，再得神明似细侯。
从阳曲呈邑大令·其五
作者：屈大均
朝代：清
体裁：七言绝句

百丈泉惊双带飞，瀑花全湿白云衣。使君多暇浮杯好，为政能忘海客机。
从阳曲呈邑大令·其八
作者：屈大均
朝代：清
体裁：七言绝句

溪洞羁縻性久驯，上山何似下山人。畲蛮衣食流溪纸，不独薯粱火粒新。
从阳曲呈邑大令·其六
作者：屈大均
朝代：清
体裁：七言绝句

种蓝烧炭苦汀漳，自昔渠魁起铁场。罢冶只今溪谷静，村村烟火接城长。
从阳曲呈邑大令·其十
作者：屈大均
朝代：清
体裁：七言绝句

栽馀都络手掺掺，沤竹青青上纸帘。十八峒连山十八，刀耕多是鹧鸪黏。
从阳曲呈邑大令·其十一
作者：屈大均
朝代：清
体裁：七言绝句

一溪水作百溪流，花带湾环野石榴。溪始流溪终水口，东西二水夹城楼。
从阳曲呈邑大令·其十七
作者：屈大均
朝代：清
体裁：七言绝句

瑶石何如石鼓楼，风门胜迹似罗浮。秘书生长仙灵窟，却爱朱明洞里游。
从阳曲呈邑大令·其十三
作者：屈大均
朝代：清
体裁：七言绝句

狮子岩开石学堂，石琴多在石胡床。读书一一石童子，泉逐歌声出涧长。
从阳曲呈邑大令·其十九
作者：屈大均
朝代：清
体裁：七言绝句

大夫遗爱似春暄，襦裤方歌五载恩。内召忽归台省去，壶浆无路更攀辕。
从阳曲呈邑大令·其十二
作者：屈大均
朝代：清
体裁：七言绝句

清溪双绾青罗带，文塔孤擎白玉篸。大小鹧鸪双凤出，飞来苍翠自东南。
从阳曲呈邑大令·其十五
作者：屈大均
朝代：清
体裁：七言绝句

春雷一夕蕨芽长，蔬性还多苦笋凉。羊矢菌香冬采好，鼠牙黏白夏收良。
从阳曲呈邑大令·其十八
作者：屈大均
朝代：清
体裁：七言绝句

纯孝诸贤满水东，水西亦有汨罗忠。弹丸自昔多人物，风教重兴仗令公。
从阳曲呈邑大令·其十六
作者：屈大均
朝代：清
体裁：七言绝句

棠梨白似白蝴蝶，不戴棠梨戴杜鹃。花好岂如多子母，清明争采翠豅边。
从阳曲呈邑大令·其十四
作者：屈大均
朝代：清
体裁：七言绝句

玉女何年驾紫鹓，水盂传是洗头盆。丹馀黑米纷无数，留得仙粮与白猿。
从阳曲呈邑大令·其四
作者：屈大均
朝代：清
体裁：七言绝句

自作图经补昔人，更将风俗与维新。牛刀一中桑林舞，是处弦歌返太淳。
从鲍尔先乞英石
作者：屈大均
朝代：清
体裁：五言律诗

如何岩洞好，总在一卷中。苍翠含秋雨，巉岩上碧空。从君乞山岳，与我必华嵩。不尽卧游意，依稀白帝宫。
仙人
作者：屈大均
朝代：清
体裁：古风

仙人饵飞鱼，暂死百馀年。蹶然起鼓掌，玉容如霞鲜。飘飖入东海，长揖谢轩辕。我寻其踪上太岳，元气鸿濛无晦朔。天鸡鼓舞向我鸣，忽然日月生两角。回首人间尘垢多，金囊玉匕将如何。
代人寄梦子
作者：屈大均
朝代：清
体裁：五言律诗

少别成千岁，悲歌了不闻。老龙犹下土，雏凤已高云。词赋微言在，经纶艳色分。怜才知不浅，有泪湿罗裙。
代人送客
作者：屈大均
朝代：清
体裁：五言律诗

交能金石固，不惜暂分离。终始期高义，艰虞记昔时。帆开珠海早，马度庾关迟。莫叹梅花树，无春到此枝。
代同公答蒲公
作者：屈大均
朝代：清
体裁：七言绝句

采药凌峰不觉遥，耶溪频负道猷招。谈经近厌天花满，欲谢时人隐沃焦。
代呈某观察
作者：屈大均
朝代：清
体裁：七言律诗

新开宪府尉佗宫，三郡宣威露冕中。南国总教阴雨遍，东方元与岁星同。干旌自可来姝子，风雅谁当和召公。灯火满城欢士女，为君歌舞衮衣风。
代寿两广制府
作者：屈大均
朝代：清
体裁：七言律诗

开府勋名冠一时，崧台百尺建旌旗。羊公裘带高炎服，山简风流照习池。岭表梅当长至发，弧南星与老人期。乡园此日蒙膏泽，春酒相将颂介眉。
代州冯氏园亭赋呈主人杨冯甥舅
作者：屈大均
朝代：清

叠嶂纷苍翠，随云渡水来。芙蕖方伯沼，杨柳尚书台。试马分金埒，流莺送玉杯。主人挟丝管，更欲画船开。花飞棋局乱，月出射堂高。易饮兰英酒，难酬金错刀。荒淫三楚秀，游侠五陵豪。万里成欢宴，笙歌莫告劳。雁门旌节罢，宾客少逢迎。之子连甥舅，诸侯托友生。依人意气尽，失路羽毛轻。慷慨抚长剑，知君亦不平。江南少鸿雁，塞北足鸳鸯。送老凭歌管，违亲为稻粱。云含阴馆尽，城与朔天长。与子将分手，谁堪此战场。
代州冯氏园亭赋呈主人杨冯甥舅·其一
作者：屈大均
朝代：清
体裁：五言律诗

叠嶂纷苍翠，随云渡水来。芙蕖方伯沼，杨柳尚书台。试马分金埒，流莺送玉杯。主人挟丝管，更欲画船开。
代州冯氏园亭赋呈主人杨冯甥舅·其三
作者：屈大均
朝代：清
体裁：五言律诗

雁门旌节罢，宾客少逢迎。之子连甥舅，诸侯托友生。依人意气尽，失路羽毛轻。慷慨抚长剑，知君亦不平。
代州冯氏园亭赋呈主人杨冯甥舅·其二
作者：屈大均
朝代：清
体裁：五言律诗

花飞棋局乱，月出射堂高。易饮兰英酒，难酬金错刀。荒淫三楚秀，游侠五陵豪。万里成欢宴，笙歌莫告劳。
代州冯氏园亭赋呈主人杨冯甥舅·其四
作者：屈大均
朝代：清
体裁：五言律诗

江南少鸿雁，塞北足鸳鸯。送老凭歌管，违亲为稻粱。云含阴馆尽，城与朔天长。与子将分手，谁堪此战场。
代州夏日冯方伯招饮故大司马白谷孙公园亭即席赋
作者：屈大均
朝代：清

何以炎洲翠，而辞大庾梅。因君有琼树，故拂羽仪来。峨口朝霞起，圭峰暮雨开。殷勤赋公宴，持以答金罍。当年大司马，手植此蒲莲。池引滹沱水，堂开紫府烟。沙场功不遂，薤露恨空传。苔径馀行迹，劳君拂绮钱。昔同浣纱女，弄楫太湖亭。南北穿莲叶，东西入洞庭。何期句注塞，亦有采香泾。无数芙蓉发，山光映水青。
代州夏日冯方伯招饮故大司马白谷孙公园亭即席赋·其一
作者：屈大均
朝代：清
体裁：五言律诗

何以炎洲翠，而辞大庾梅。因君有琼树，故拂羽仪来。峨口朝霞起，圭峰暮雨开。殷勤赋公宴，持以答金罍。
代州夏日冯方伯招饮故大司马白谷孙公园亭即席赋·其三
作者：屈大均
朝代：清
体裁：五言律诗

昔同浣纱女，弄楫太湖亭。南北穿莲叶，东西入洞庭。何期句注塞，亦有采香泾。无数芙蓉发，山光映水青。
代州夏日冯方伯招饮故大司马白谷孙公园亭即席赋·其二
作者：屈大均
朝代：清
体裁：五言律诗

当年大司马，手植此蒲莲。池引滹沱水，堂开紫府烟。沙场功不遂，薤露恨空传。苔径馀行迹，劳君拂绮钱。
代州曲中作
作者：屈大均
朝代：清
体裁：七言绝句

琵琶争唱玉娥郎，艳曲传来自武皇。一代文章馀乐府，孤臣泪洒雁门霜。
代怨别曲
作者：屈大均
朝代：清

绣被初覆时，恩情两颠倒。山木爱女萝，缠绵愿终老。与君共一体，有如云与霞。何意狂风吹，片片委泥沙。益智为龙眼，蠲愁是荔枝。为君空采摘，无路寄相思。心如红豆蔻，两瓣苦相连。愿得重欢好，同衾及富年。
代怨别曲·其一
作者：屈大均
朝代：清
体裁：五言绝句

绣被初覆时，恩情两颠倒。山木爱女萝，缠绵愿终老。
代怨别曲·其三
作者：屈大均
朝代：清
体裁：诗

益智为龙眼，蠲愁是荔枝。为君空采摘，无路寄相思。
代怨别曲·其二
作者：屈大均
朝代：清
体裁：五言绝句

与君共一体，有如云与霞。何意狂风吹，片片委泥沙。
代怨别曲·其四
作者：屈大均
朝代：清
体裁：五言绝句

心如红豆蔻，两瓣苦相连。愿得重欢好，同衾及富年。
代挽楚抚军
作者：屈大均
朝代：清
体裁：五言排律

形势推荆楚，朝廷倚栋梁。安危臣弟在，眷注帝心长。北阙悬黄鹄，南楼启武昌。绸缪多牖户，锁钥几封疆。梁木俄然折，连枝更可伤。精灵凭将士，涕泗满湖湘。文武今谁宪，神明夙自强。猷须元老壮，兵以丈人祥。七载忘裘带，三年缺斧斨。疮痍犹未起，衽席总多方。杀气愁金齿，妖星恨火房。推心消反侧，奋臂作金汤。德润如阴雨，威寒俨肃霜。王侯同汗马，父老只甘棠。碣为神君勒，书探武库藏。弥留犹请命，感激每飞章。往者绥江左，苍生恋衮裳。流离忧水旱，博济及炎荒。玉匕回凋瘵，金标立纪纲。九重喉舌寄，万姓藻蘋香。遂有司空命，重开仆射堂。位虽高虎拜，寿未至鹰扬。部曲传兵法，宸居念国殇。榇归辽海上，舟过秣陵旁。形影孤花萼，肝肠断雁行。哲兄存少保，令子得仙郎。继述应无忝，忠勤定不忘。诏先崇俎豆，勋益重旂常。洲草凋鹦鹉，山云惨凤凰。英魂终沔鄂，同气永参商。药石那能视，人琴并已亡。家风馀白简，世业更青箱。絮酒随河伯，云旗指点苍。千秋友于痛，呜咽此斜阳。
代昭生朔州客邸作
作者：屈大均
朝代：清
体裁：五言律诗

坐见星河落，思乡寐不成。边风吹鬓尽，朔酒带愁倾。五岳非予志，双鬟送此生。皇天憎管乐，已矣罢经营。
代景大夫岁暮客建陵作
作者：屈大均
朝代：清

不雨难成雪，乾风日日吹。依人寒更早，为客暖无时。母老如何出，官閒未敢辞。连朝烟火断，莫遣我公知。岁向愁中尽，无家又一年。庭闱兵气外，妻子战场边。介马驰空返，弯弓射不前。将军应踊跃，寇壁不曾坚。白发丝丝见，丹心寸寸伤。无才消妒忌，有力怕腾骧。战血衣犹湿，戎弓梦亦张。苍头军散尽，岁暮去何乡。一室寒无火，笼窗坐待春。龙刀多易米，兽盾亦为薪。诸将羞相结，孤军已属人。拂衣须及早，归洁白云身。不知新岁至，官舍冷无烟。朝磬随僧食，春帆与客悬。生还因一马，梦去只中田。玉貌当年好，峨峨亦仲连。渐鬻弓刀尽，囊空直至今。官贫无岁事，战苦有禅心。树树峰争出，滩滩水未深。冰开鱼欲上，垂钓复鸣琴。且喜诸军散，犹嫌一剑留。言高真是罪，命苦复何求。孔雀沙中浴，文鱼石上游。自今飞遁意，依旧似罗浮。散带慵趋府，焚香爱掩关。无心交贵幸，有道在清閒。发弩何须中，脂车只合还。无端成小草，不敢见青山。平生蹈白刃，浩气四方闻。片语消群盗，空拳作一军。宁辞兵事苦，所恨将权分。安得承嘉惠，还山卧白云。方披银铠出，即振玉珂回。诸将劳相妒，孤臣愧不才。云消春草茁，风转腊梅开。宠辱曾何有，陶然一举杯。病以忧时得，愁如失路何。贾生无泪久，韩信欲亡多。雪尽梅方蕾，冰开水始波。白衣归教授，吾道在岩阿。雨暗江城色，炊烟湿不高。柳风吹古渡，花木满平皋。客里偏多疾，行间故积劳。官贫无药饵，欲典吕虔刀。卧病戎旃下，时来反陆沉。平生惟饮胆，一夕遂灰心。雹箭身曾受，霜花鬓已侵。白驹徒见絷，不肯放归林。一片瀜江水，长流呜咽声。梦因笳弄断，心以剑花明。川阻苍梧路，山迷白电程。何如鸿雁好，羽翼及秋轻。
代景大夫岁暮客建陵作·其一
作者：屈大均
朝代：清
体裁：五言律诗

不雨难成雪，乾风日日吹。依人寒更早，为客暖无时。母老如何出，官閒未敢辞。连朝烟火断，莫遣我公知。
代景大夫岁暮客建陵作·其七
作者：屈大均
朝代：清
体裁：五言律诗

且喜诸军散，犹嫌一剑留。言高真是罪，命苦复何求。孔雀沙中浴，文鱼石上游。自今飞遁意，依旧似罗浮。
代景大夫岁暮客建陵作·其三
作者：屈大均
朝代：清
体裁：五言律诗

白发丝丝见，丹心寸寸伤。无才消妒忌，有力怕腾骧。战血衣犹湿，戎弓梦亦张。苍头军散尽，岁暮去何乡。
代景大夫岁暮客建陵作·其九
作者：屈大均
朝代：清
体裁：五言律诗

平生蹈白刃，浩气四方闻。片语消群盗，空拳作一军。宁辞兵事苦，所恨将权分。安得承嘉惠，还山卧白云。
代景大夫岁暮客建陵作·其二
作者：屈大均
朝代：清
体裁：五言律诗

岁向愁中尽，无家又一年。庭闱兵气外，妻子战场边。介马驰空返，弯弓射不前。将军应踊跃，寇壁不曾坚。
代景大夫岁暮客建陵作·其五
作者：屈大均
朝代：清
体裁：五言律诗

不知新岁至，官舍冷无烟。朝磬随僧食，春帆与客悬。生还因一马，梦去只中田。玉貌当年好，峨峨亦仲连。
代景大夫岁暮客建陵作·其八
作者：屈大均
朝代：清
体裁：五言律诗

散带慵趋府，焚香爱掩关。无心交贵幸，有道在清閒。发弩何须中，脂车只合还。无端成小草，不敢见青山。
代景大夫岁暮客建陵作·其六
作者：屈大均
朝代：清
体裁：五言律诗

渐鬻弓刀尽，囊空直至今。官贫无岁事，战苦有禅心。树树峰争出，滩滩水未深。冰开鱼欲上，垂钓复鸣琴。
代景大夫岁暮客建陵作·其十
作者：屈大均
朝代：清
体裁：五言律诗

方披银铠出，即振玉珂回。诸将劳相妒，孤臣愧不才。云消春草茁，风转腊梅开。宠辱曾何有，陶然一举杯。
代景大夫岁暮客建陵作·其十一
作者：屈大均
朝代：清
体裁：五言律诗

病以忧时得，愁如失路何。贾生无泪久，韩信欲亡多。雪尽梅方蕾，冰开水始波。白衣归教授，吾道在岩阿。
代景大夫岁暮客建陵作·其十三
作者：屈大均
朝代：清
体裁：五言律诗

卧病戎旃下，时来反陆沉。平生惟饮胆，一夕遂灰心。雹箭身曾受，霜花鬓已侵。白驹徒见絷，不肯放归林。
代景大夫岁暮客建陵作·其十二
作者：屈大均
朝代：清
体裁：五言律诗

雨暗江城色，炊烟湿不高。柳风吹古渡，花木满平皋。客里偏多疾，行间故积劳。官贫无药饵，欲典吕虔刀。
代景大夫岁暮客建陵作·其十四
作者：屈大均
朝代：清
体裁：五言律诗

一片瀜江水，长流呜咽声。梦因笳弄断，心以剑花明。川阻苍梧路，山迷白电程。何如鸿雁好，羽翼及秋轻。
代景大夫岁暮客建陵作·其四
作者：屈大均
朝代：清
体裁：五言律诗

一室寒无火，笼窗坐待春。龙刀多易米，兽盾亦为薪。诸将羞相结，孤军已属人。拂衣须及早，归洁白云身。
代景大夫舟自五屯所至永安州之作
作者：屈大均
朝代：清

空城秋草里，往日五屯分。兵起人烟尽，天阴鬼哭闻。一官投虎口，三日仗狼军。马脱追兵手，挥鞭堕涧云。蒙江三水合，春色一村来。花好难为见，琴悲不敢开。閒官似麋鹿，旧隐已莓苔。安得乘西涨，扬舲返越台。路失三江口，身随独木船。雨淋衣总透，冰裂手长拳。士苦寒披甲，村荒夜控弦。行行射生物，粮尽赖豚肩。暮冬林叶尽，一一鸟巢寒。霜薄草微白，雨馀沙欲乾。滩多行苦缓，舟小坐难安。岁晏无归计，飘零恨一官。关山行万里，旌节驻三年。一将书生任，孤军绝域悬。粮空难杀马，水恶易崩船。歌尽思乡曲，毡帏冻不眠。水定滩犹怒，冰乾树有光。鸟飞将落叶，人啸在幽篁。野饭嫌花片，山眠爱乳床。行行且游眺，忘却事封疆。涧肃烟光淡，林空雪籁微。滩滩留客影，叶叶在人衣。地小山相束，天长树作围。不因简书在，便此掩岩扉。竹间三尺水，花下一人船。竹密难通月，花明不受烟。家家红树里，一一翠屏前。篙响云中落，鱼惊入稻田。炊烟寒不起，日出翠峰明。万木垂猿影，千岩应鸟声。石多滩子苦，舟小野人轻。饥渴惭徒御，凄凉此一行。终年滩濑上，汎汎亦忘机。鸥鹭如相识，云山不忍归。被随天雨湿，舟共水花飞。少治军书暇，林端一振衣。天光清夺水，雨气暖成烟。石激泉多咽，崖崩树半悬。微行时采药，不战即安禅。七尺今犹壮，堪为大汉捐。行随溪曲折，艇小水禽欺。雨入蓬窗乱，云开石壁迟。渔樵何负汝，丘壑亦多师。于役过青岁，艰难早自疑。终日忧慈母，军中食不甘。寄书犹未可，望远更何堪。桂水兵难下，榕城战正酣。皇天怜物性，早使鹧鸪南。
代景大夫舟自五屯所至永安州之作·其一
作者：屈大均
朝代：清
体裁：五言律诗

空城秋草里，往日五屯分。兵起人烟尽，天阴鬼哭闻。一官投虎口，三日仗狼军。马脱追兵手，挥鞭堕涧云。
代景大夫舟自五屯所至永安州之作·其七
作者：屈大均
朝代：清
体裁：五言律诗

涧肃烟光淡，林空雪籁微。滩滩留客影，叶叶在人衣。地小山相束，天长树作围。不因简书在，便此掩岩扉。
代景大夫舟自五屯所至永安州之作·其三
作者：屈大均
朝代：清
体裁：五言律诗

路失三江口，身随独木船。雨淋衣总透，冰裂手长拳。士苦寒披甲，村荒夜控弦。行行射生物，粮尽赖豚肩。
代景大夫舟自五屯所至永安州之作·其九
作者：屈大均
朝代：清
体裁：五言律诗

炊烟寒不起，日出翠峰明。万木垂猿影，千岩应鸟声。石多滩子苦，舟小野人轻。饥渴惭徒御，凄凉此一行。
代景大夫舟自五屯所至永安州之作·其二
作者：屈大均
朝代：清
体裁：五言律诗

蒙江三水合，春色一村来。花好难为见，琴悲不敢开。閒官似麋鹿，旧隐已莓苔。安得乘西涨，扬舲返越台。
代景大夫舟自五屯所至永安州之作·其五
作者：屈大均
朝代：清
体裁：五言律诗

关山行万里，旌节驻三年。一将书生任，孤军绝域悬。粮空难杀马，水恶易崩船。歌尽思乡曲，毡帏冻不眠。
代景大夫舟自五屯所至永安州之作·其八
作者：屈大均
朝代：清
体裁：五言律诗

竹间三尺水，花下一人船。竹密难通月，花明不受烟。家家红树里，一一翠屏前。篙响云中落，鱼惊入稻田。
代景大夫舟自五屯所至永安州之作·其六
作者：屈大均
朝代：清
体裁：五言律诗

水定滩犹怒，冰乾树有光。鸟飞将落叶，人啸在幽篁。野饭嫌花片，山眠爱乳床。行行且游眺，忘却事封疆。
代景大夫舟自五屯所至永安州之作·其十
作者：屈大均
朝代：清
体裁：五言律诗

终年滩濑上，汎汎亦忘机。鸥鹭如相识，云山不忍归。被随天雨湿，舟共水花飞。少治军书暇，林端一振衣。
代景大夫舟自五屯所至永安州之作·其十一
作者：屈大均
朝代：清
体裁：五言律诗

天光清夺水，雨气暖成烟。石激泉多咽，崖崩树半悬。微行时采药，不战即安禅。七尺今犹壮，堪为大汉捐。
代景大夫舟自五屯所至永安州之作·其十三
作者：屈大均
朝代：清
体裁：五言律诗

终日忧慈母，军中食不甘。寄书犹未可，望远更何堪。桂水兵难下，榕城战正酣。皇天怜物性，早使鹧鸪南。
代景大夫舟自五屯所至永安州之作·其十二
作者：屈大均
朝代：清
体裁：五言律诗

行随溪曲折，艇小水禽欺。雨入蓬窗乱，云开石壁迟。渔樵何负汝，丘壑亦多师。于役过青岁，艰难早自疑。
代景大夫舟自五屯所至永安州之作·其四
作者：屈大均
朝代：清
体裁：五言律诗

暮冬林叶尽，一一鸟巢寒。霜薄草微白，雨馀沙欲乾。滩多行苦缓，舟小坐难安。岁晏无归计，飘零恨一官。
代景子将归寄内之作
作者：屈大均
朝代：清
体裁：七言律诗

何事时来反息机，将军难挽紫骝飞。多因戍妇啼红粉，亦是山人爱白衣。士马自分诸部去，簪缨谁惜一人归。高堂此夕应同汝，梦见戎装脱翠微。
代景子昭江村舍寄怀某中丞之作
作者：屈大均
朝代：清

一辞澧浦无知己，三载漓江只忆君。飞鞚有谁追国士，拂衣多日别将军。蛮奴尚使庭闱隔，渔父频将剑佩分。羡尔南楼方啸咏，相思难寄楚天云。隔浦人家带柳林，茅茨一半落花侵。青峰朵朵开春雨，翠竹枝枝散夕阴。但使岩泉堪隐几，岂须勋业始抽簪。桥西小筑须岩武，暂慰翩翩鸾鹤心。
代景子昭江村舍寄怀某中丞之作·其一
作者：屈大均
朝代：清
体裁：七言律诗

一辞澧浦无知己，三载漓江只忆君。飞鞚有谁追国士，拂衣多日别将军。蛮奴尚使庭闱隔，渔父频将剑佩分。羡尔南楼方啸咏，相思难寄楚天云。
代景子昭江村舍寄怀某中丞之作·其二
作者：屈大均
朝代：清
体裁：七言律诗

隔浦人家带柳林，茅茨一半落花侵。青峰朵朵开春雨，翠竹枝枝散夕阴。但使岩泉堪隐几，岂须勋业始抽簪。桥西小筑须岩武，暂慰翩翩鸾鹤心。
代梦姬
作者：屈大均
朝代：清

光彩阴阳过翠帏，陈王梦里是耶非。可怜白马无繇试，一代文章与宓妃。蒲城无数水芙蓉，天使萧郎独采侬。愿把兔丝来续命，千秋缭绕泰山松。
代梦姬·其一
作者：屈大均
朝代：清
体裁：七言绝句

光彩阴阳过翠帏，陈王梦里是耶非。可怜白马无繇试，一代文章与宓妃。
代梦姬·其二
作者：屈大均
朝代：清
体裁：七言绝句

蒲城无数水芙蓉，天使萧郎独采侬。愿把兔丝来续命，千秋缭绕泰山松。
代泛亭坐月次白真人韵
作者：屈大均
朝代：清
体裁：五言律诗

今宵湖上月，不向镜中看。爱此高亭好，秋光一倍寒。微茫若烟雨，清浅似沙滩。倡和仙灵接，从公此最欢。
代赠王海宪十六韵
作者：屈大均
朝代：清
体裁：五言排律

南武称天府，城临百粤雄。山川多霸气，割据有遗宫。夫子来开府，诸侯早避骢。宣威鲛浦上，秉宪象林中。界柱勋重建，戈船策更工。夷吾筹煮海，越石赋扶风。上郡多豪杰，横行独乃公。神灵钟太华，剑履下崆峒。豹变真君子，龙骧是阿童。年时冠獬豸，衮职补华虫。谟似皋陶告，诗将大夏通。鼓钟开板屋，琴瑟待焦桐。吐握符姬旦，仙灵问葛洪。作人持玉尺，求士得冥鸿。恺悌垂天德，神明作圣功。愿言逐裘带，长在药洲东。
代送郎曲
作者：屈大均
朝代：清
体裁：七言绝句

撑折千篙不上滩，留郎一日不胜难。郎情不似鸬鹚石，日日双浮水上寒。
代黔中苦雨曲
作者：屈大均
朝代：清

黔中多雨少人行，尽道天无三日晴。千里茫茫烟务海，雨师偏好贵阳城。千叠峰峦万叠岚，奔腾不断至安南。雨从山下朝朝起，山上晴多见玉簪。攀花日日出江潭，泪落他乡酒半酣。杜宇多啼偏向北，鹧鸪有志但怀南。
代黔中苦雨曲·其一
作者：屈大均
朝代：清
体裁：七言绝句

黔中多雨少人行，尽道天无三日晴。千里茫茫烟务海，雨师偏好贵阳城。
代黔中苦雨曲·其三
作者：屈大均
朝代：清
体裁：七言绝句

攀花日日出江潭，泪落他乡酒半酣。杜宇多啼偏向北，鹧鸪有志但怀南。
代黔中苦雨曲·其二
作者：屈大均
朝代：清
体裁：七言绝句

千叠峰峦万叠岚，奔腾不断至安南。雨从山下朝朝起，山上晴多见玉簪。
以东莞香根赠查二德尹有赋
作者：屈大均
朝代：清
体裁：七言律诗

香农种汝忌泥肥，香在根株世所希。一片肯教朱火近，双烟嫌作紫霞飞。芬馨未入嵇含状，黄熟难随陆贾归。赠尔如兰充杂佩，同心端在此轻微。
以事偶憩单家口占奉答
作者：屈大均
朝代：清

五宿黄公酒瓮旁，氤氲曲蘖不胜香。主人相劝怜衰疾，姜桂含滋未忍尝。毁瘠哀予六十人，醇醪信美不沾唇。来因儿女非无故，慈孝多惭此一身。
以事偶憩单家口占奉答·其一
作者：屈大均
朝代：清
体裁：七言绝句

五宿黄公酒瓮旁，氤氲曲蘖不胜香。主人相劝怜衰疾，姜桂含滋未忍尝。
以事偶憩单家口占奉答·其二
作者：屈大均
朝代：清
体裁：七言绝句

毁瘠哀予六十人，醇醪信美不沾唇。来因儿女非无故，慈孝多惭此一身。
以相思子喂相思与公漪声远分赋得思字
作者：屈大均
朝代：清

珍禽与红豆，总是一相思。啄取珊瑚粒，弥令伤别离。无情清泪化，有恨美人知。玉手劳亲饲，愁卿记曲迟。相思最小鸟，终日食相思。共命迦陵似，同心珠树知。香衔红的的，冷宿碧枝枝。多谢琼闺意，殷勤饥渴时。
以相思子喂相思与公漪声远分赋得思字·其一
作者：屈大均
朝代：清
体裁：五言律诗

珍禽与红豆，总是一相思。啄取珊瑚粒，弥令伤别离。无情清泪化，有恨美人知。玉手劳亲饲，愁卿记曲迟。
以相思子喂相思与公漪声远分赋得思字·其二
作者：屈大均
朝代：清
体裁：五言律诗

相思最小鸟，终日食相思。共命迦陵似，同心珠树知。香衔红的的，冷宿碧枝枝。多谢琼闺意，殷勤饥渴时。
以莞香结赠吕黍字系以诗
作者：屈大均
朝代：清
体裁：五言律诗

百年香有胆，生结一精华。得自珠官手，来从莞女家。但令存一气，不必作双霞。日夕君怀袖，人疑处处花。
以香根一枚为黄位北寿系以诗
作者：屈大均
朝代：清
体裁：五言律诗

莞中黄熟好，香乃在孤根。生爱朱砂土，名传金桔园。美人宜服媚，长日共寒暄。尺寸持相赠，如兰更一言。
以鹤顶杯赠潘峋蝼时翁年八十矣
作者：屈大均
朝代：清
体裁：五言律诗

金应收骏骨，珠莫买蛾眉。况此飞仙物，堪娱绮皓姿。闻翁春酒熟，正值杏花时。将我鹤杯饮，千龄定可期。
仲冬同诸公小集端州禅舍
作者：屈大均
朝代：清
体裁：五言律诗

南风难作雪，喜得一冬乾。白雁来催腊，嘉鱼出待寒。天心方至日，岁事即春盘。又作崧台会，称诗得古欢。
仲夏燕集黄氏柳桥精舍同用弧字
作者：屈大均
朝代：清
体裁：七言律诗

鸣蝉一一在高梧，含吐凉飕响不孤。烟水人同凫藻得，风流地似柳桥无。酒因伏日调冰液，花为炎天隐玉壶。瓜李且为河朔会，秋深行欲挽天弧。
仲秋五日客端州承太守王公招同诸公游七星岩分赋得秋字
作者：屈大均
朝代：清

芙蓉一朵一丹丘，紫翠长含一片秋。太守殷勤是山水，閒同上客弄轻鸥。翩翩白鹿夹车游，自得神君岁有秋。谢眺最宜山水郡，金波丽句照炎洲。中湖山作七螺浮，势截牂牁上下流。石笋中通多地道，东西穿出大龙湫。天光日与水沉浮，清绝湖风不待秋。吹尽七峰珠斗影，白云不使镜中留。礼加徐孺动南州，政暇还同烟水游。鸾鹤只知能啸咏，一声寒作碧天秋。
仲秋五日客端州承太守王公招同诸公游七星岩分赋得秋字·其一
作者：屈大均
朝代：清
体裁：七言绝句

芙蓉一朵一丹丘，紫翠长含一片秋。太守殷勤是山水，閒同上客弄轻鸥。
仲秋五日客端州承太守王公招同诸公游七星岩分赋得秋字·其三
作者：屈大均
朝代：清
体裁：七言绝句

中湖山作七螺浮，势截牂牁上下流。石笋中通多地道，东西穿出大龙湫。
仲秋五日客端州承太守王公招同诸公游七星岩分赋得秋字·其二
作者：屈大均
朝代：清
体裁：七言绝句

翩翩白鹿夹车游，自得神君岁有秋。谢眺最宜山水郡，金波丽句照炎洲。
仲秋五日客端州承太守王公招同诸公游七星岩分赋得秋字·其五
作者：屈大均
朝代：清
体裁：七言绝句

礼加徐孺动南州，政暇还同烟水游。鸾鹤只知能啸咏，一声寒作碧天秋。
仲秋五日客端州承太守王公招同诸公游七星岩分赋得秋字·其四
作者：屈大均
朝代：清
体裁：七言绝句

天光日与水沉浮，清绝湖风不待秋。吹尽七峰珠斗影，白云不使镜中留。
任嚣城
作者：屈大均
朝代：清
体裁：五言律诗

泷口高城在，将军旧启疆。观星知越霸，绝道待秦亡。虎豹三关踞，旌旗五岭扬。保民功不小，祠庙遍炎方。
任秋浦解河清令归养诗以赠之
作者：屈大均
朝代：清

尔亦崔秋浦，三年拂袖频。采兰为处子，种柳即先民。稼穑自兹务，柴桑谁与邻。归来辞更好，先示女萝人。解官归未得，卖画向清河。父老留兰蕙，儿童乞芰荷。白华身未老，黄菊节初过。咫尺圭峰曲，相期共啸歌。
任秋浦解河清令归养诗以赠之·其一
作者：屈大均
朝代：清
体裁：五言律诗

尔亦崔秋浦，三年拂袖频。采兰为处子，种柳即先民。稼穑自兹务，柴桑谁与邻。归来辞更好，先示女萝人。
任秋浦解河清令归养诗以赠之·其二
作者：屈大均
朝代：清
体裁：五言律诗

解官归未得，卖画向清河。父老留兰蕙，儿童乞芰荷。白华身未老，黄菊节初过。咫尺圭峰曲，相期共啸歌。
伍子胥
作者：屈大均
朝代：清
体裁：七言律诗

箫声凄苦入吴来，隐忍能成报怨才。县目䱐门观寇入，为涛江上荡城开。越人白马何劳祭，范子鸱夷亦可哀。入郢便应频解印，姑胥那忍更迟回。
伍子胥
作者：屈大均
朝代：清
体裁：五言律诗

鼓腹阊门日，佯狂一布衣。壶浆渔父与，骸骨大王归。破郢身应退，鞭王事亦非。父兄雠已复，被发效鸿飞。
伏日吴方来招饮
作者：屈大均
朝代：清
体裁：五言律诗

避暑惟须饮，相邀向水涯。东方难割肉，河朔且浮瓜。葵扇摇明月，桃笙布浅沙。主人欢褦襶，更遣数来家。
伏波射潮歌
作者：屈大均
朝代：清
体裁：古风

后羿射日落其九，伏波射潮灭六口。海水至今不敢骄，随月盈虚少沓潮。流向东西各半月，新潮既长旧潮消。将军天命治南海，万古波涛精爽在。前驱海若后波臣，民免为鱼仗真宰。
伏波祠
作者：屈大均
朝代：清
体裁：五言律诗

天南临海郡，汉代伏波祠。铜柱勋长在，明珠谤不辞。马流遗子姓，交阯奉旌旗。此日云台业，扶风更有谁。
会稽春暮酬南海陈五给谏怀予塞上之作兼寄西樵道士薛二
作者：屈大均
朝代：清
体裁：古风

我家扶桑下，日日见东君。遗我紫琼花，风吹落白云。白云泱漭起南海，蓬莱宫阙须臾改。往日三千玉女群，祗今惟有麻姑在。与君携手入罗浮，瑶琴一曲难消忧。绮季终当扶汉室，张良未得报韩仇。君家相国奋长剑，曾捧轩辕出金殿。呜呜吹角为龙声，大呼玄女来助战。蚩尤未灭妖氛多，可怜碧血归天河。君栖芦中凡几日，悲风吹断鹊鸰歌。神虬久蛰无人识，黄鹄高飞奈我何。高飞忽向天山月，月炤天山皎如雪。丁零争献葡萄杯，苏武共持青海节。鸿雁南从大庾回，口衔尺素落龙堆。开缄未读泪沾臆，城上吹笳凄且哀。处处牛羊衔白草，纷纷雨雪下轮台。问君塞上胡不来，当时敕赐有龙媒。投笔曾无班子志，吹篪宁让伍胥才。新诗字字琅玕重，何时草就西樵洞。西樵道士剑侠流，应共悲歌击银瓮。春风三月梨花飞，我游禹穴方思归。黄莺开关啼碧柳，万里乡心连翠微。谁怜寂寞耶溪上，泪洒西施金缕衣。
传言玉女·巫峡
作者：屈大均
朝代：清
体裁：词

棹下瞿塘，忽见满天苍翠。玉姬纤收，叠烟螺十二。魂梦未冷，作雨今还香腻。君臣非惑，仙灵多媚。二暮三朝，已黄牛，又白帝。却看娟妙，若明霞水际。胭脂水倾，半染楚妃衣袂。香溪微饮，使人如醉。
传言玉女·红蕉
作者：屈大均
朝代：清
体裁：词

叶叶抽心，卷放总同菡萏。吹开无力，笑春风淡淡。红蕾太赤，莫是榴裙相染。光生云髻，冷侵冰簟。一半含胎，乍闻雷、吐复敛。露华寒滴，喜绿天半掩。铜瓶养取，变作浅黄犹艳。教人那不，遍栽窗槛。
伤情怨
作者：屈大均
朝代：清
体裁：词

枝间红泪渐少。喜杜鹃开了。收拾春心，休从花内老。怜他梅子尚小。打乳莺、一一难到。入口先酸，青黄愁未蚤。
伤春
作者：屈大均
朝代：清
体裁：五言绝句

大小过寒食，伤春泪未终。可怜花与鸟，都作杜鹃红。
伶俐江口遇风作
作者：屈大均
朝代：清
体裁：古风

北风吹舟冲石壁，我篙竞下如拒敌。夹岸溟濛沙乱飞，中流汹涌石相击。舟破定知触鬼神，樯折有声如霹雳。风狂岂可满帆张，长年不戒使我伤。忠信宁忧白头浪，笑谈曾渡莲花洋。不须弯弓射潮水，且复横槊赋诗章。
何仙姑坛作
作者：屈大均
朝代：清

咫尺春冈接凤台，朱明门户井中开。金精不使吴王得，云母难贻葛令来。帝赐霞衣留洞府，人传玉舄在莓苔。绿珠艳曲先南越，争似仙灵更有才。少小长桑梦里逢，天花鍊就不乘龙。飞过海上麻姑石，化作云边玉女峰。井有寒浆如太华，冈馀红雪似芙蓉。鲍家尚尔婚勾漏，仙李多情笑彼秾。
何仙姑坛作·其一
作者：屈大均
朝代：清
体裁：七言律诗

咫尺春冈接凤台，朱明门户井中开。金精不使吴王得，云母难贻葛令来。帝赐霞衣留洞府，人传玉舄在莓苔。绿珠艳曲先南越，争似仙灵更有才。
何仙姑坛作·其二
作者：屈大均
朝代：清
体裁：七言律诗

少小长桑梦里逢，天花鍊就不乘龙。飞过海上麻姑石，化作云边玉女峰。井有寒浆如太华，冈馀红雪似芙蓉。鲍家尚尔婚勾漏，仙李多情笑彼秾。
何烈妇
作者：屈大均
朝代：清
体裁：五言律诗

贱妾难衔石，狂夫竟渡河。哭声沉白日，孀影逐清波。蒲苇依盘石，鸳鸯别绣窠。当知天帝悯，以尔属湘娥。
余子生日赠之
作者：屈大均
朝代：清
体裁：五言律诗

新年纷雨雪，梅蕊冻难开。此日流鹭好，送君春酒来。新诗多丽则，胜地有楼台。早晚行歌罢，书还著玉杯。
佛手柑
作者：屈大均
朝代：清

香橼无大小，十指总离离。绝似青莲举，初开玉手时。芬须霜气满，味待露华滋。未共壶柑熟，人愁入掌迟。玉指纷纷削，香圞变化来。仙人双掌合，奇女一拳开。细卷如花瓣，横垂在镜台。年年当小雪，黄被乳柑催。摘归罗袖满，行与美人随。钩弋拳难启，兜罗手易垂。橘林无此种，花气有馀吹。岁岁留过腊，芬芳总不衰。玉盘堆子母，钩带似甘瓜。乱作纤纤笋，全苞一一花。乾时代兰佩，湿处拂霜华。不食因香甚，金钱买几家。几树高要峡，场师种不多。当知诸佛掌，未见此庵罗。玉滑皮休损，金辛味亦和。儿女争比况，手爪好谁过。柔荑无此好，久握汗濡轻。玉暖犹冰手，香寒亦动情。橘官难问种，骚客未知名。作颂应先汝，辞华取次倾。初疑天女手，一一散花馀。多少缝裳者，掺掺总不如。看来非橘柚，最好伴琴书。静似幽兰吐，随风满玉除。每当喧暖候，一指一香生。女手那能似，卷然若有情。频将双玉执，莫遣一珠擎。大小垂堪忆，当年掌上轻。天南多异果，汝最厥包珍。一一成纤手，枝枝是化身。欲花先置蚁，未熟已贻人。香里含冰雪，清泠每入神。持来禅寂处，香每发清机。海月须君指，天花待汝飞。单拳擎玉重，巨擘得霜肥。自是金？物，人间识者稀。菡萏初开似，香生大士家。拳拳诸佛意，指出妙莲华。臂定同金色，心多作玉芽。炎方奇果满，未有此纷葩。陀罗千手变，一果一如来。清净身元好，青黄色更催。应须甘露灌，复向宝林栽。鹿女争持献，和枝折几回。未黄愁鸟啄，沙压一枝枝。结实能三岁，开花更四时。抑搔须汝甚，拳曲与人宜。尽道嘉名好，麻姑爪不知。空林相旦夕，交手不曾孤。一指禅非有，三车语本无。天寒香稍减，日暖气全苏。把握如冰结，馀芬在玉壶。不尽相携意，挛如若故人。如兰长在手，似玉总随身。甘以同心得，香从独宿亲。自多禅悦食，不使点茶新。枝低难坠折，倒挂每成窠。玉爱磨瑩细，沙愁损点多。指长时屈曲，情剧日摩挲。小亦瞿昙拇，参差出短柯。指节玲珑甚，仙人削不成。屈伸那有意，大小总无名。忍冻襟怀满，沾香枕簟清。紫骝来果下，偷折几枝轻。尖尖长握固，香玉一拳多。响定含金琐，纹疑有玉螺。五轮瞻大士，半臂奉昙摩。作供诸天喜，芬馨奈若何。无瓤心总实，密煎不教成。玉老嫌微辣，香乾喜更清。骈枝多种性，指画未分明。亦是黄柑族，炎洲独著名。雪痕斑驳少，未损紫磨金。不作光明手，安知寂灭心。累累经一岁，馥馥在双林。百果那如尔，仙灵用意深。
佛手柑·其一
作者：屈大均
朝代：清
体裁：五言律诗

香橼无大小，十指总离离。绝似青莲举，初开玉手时。芬须霜气满，味待露华滋。未共壶柑熟，人愁入掌迟。
佛手柑·其七
作者：屈大均
朝代：清
体裁：五言律诗

初疑天女手，一一散花馀。多少缝裳者，掺掺总不如。看来非橘柚，最好伴琴书。静似幽兰吐，随风满玉除。
佛手柑·其三
作者：屈大均
朝代：清
体裁：五言律诗

摘归罗袖满，行与美人随。钩弋拳难启，兜罗手易垂。橘林无此种，花气有馀吹。岁岁留过腊，芬芳总不衰。
佛手柑·其九
作者：屈大均
朝代：清
体裁：五言律诗

天南多异果，汝最厥包珍。一一成纤手，枝枝是化身。欲花先置蚁，未熟已贻人。香里含冰雪，清泠每入神。
佛手柑·其二
作者：屈大均
朝代：清
体裁：五言律诗

玉指纷纷削，香圞变化来。仙人双掌合，奇女一拳开。细卷如花瓣，横垂在镜台。年年当小雪，黄被乳柑催。
佛手柑·其二十
作者：屈大均
朝代：清
体裁：五言律诗

雪痕斑驳少，未损紫磨金。不作光明手，安知寂灭心。累累经一岁，馥馥在双林。百果那如尔，仙灵用意深。
佛手柑·其五
作者：屈大均
朝代：清
体裁：五言律诗

几树高要峡，场师种不多。当知诸佛掌，未见此庵罗。玉滑皮休损，金辛味亦和。儿女争比况，手爪好谁过。
佛手柑·其八
作者：屈大均
朝代：清
体裁：五言律诗

每当喧暖候，一指一香生。女手那能似，卷然若有情。频将双玉执，莫遣一珠擎。大小垂堪忆，当年掌上轻。
佛手柑·其六
作者：屈大均
朝代：清
体裁：五言律诗

柔荑无此好，久握汗濡轻。玉暖犹冰手，香寒亦动情。橘官难问种，骚客未知名。作颂应先汝，辞华取次倾。
佛手柑·其十
作者：屈大均
朝代：清

持来禅寂处，香每发清机。海月须君指，天花待汝飞。单拳擎玉重，巨擘得霜肥。自是金？物，人间识者稀。
佛手柑·其十
作者：屈大均
朝代：清
体裁：五言律诗

持来禅寂处，香每发清机。海月须君指，天花待汝飞。单拳擎玉重，巨擘得霜肥。自是金�物，人间识者稀。
佛手柑·其十一
作者：屈大均
朝代：清
体裁：五言律诗

菡萏初开似，香生大士家。拳拳诸佛意，指出妙莲华。臂定同金色，心多作玉芽。炎方奇果满，未有此纷葩。
佛手柑·其十七
作者：屈大均
朝代：清
体裁：五言律诗

指节玲珑甚，仙人削不成。屈伸那有意，大小总无名。忍冻襟怀满，沾香枕簟清。紫骝来果下，偷折几枝轻。
佛手柑·其十三
作者：屈大均
朝代：清
体裁：五言律诗

未黄愁鸟啄，沙压一枝枝。结实能三岁，开花更四时。抑搔须汝甚，拳曲与人宜。尽道嘉名好，麻姑爪不知。
佛手柑·其十九
作者：屈大均
朝代：清
体裁：五言律诗

无瓤心总实，密煎不教成。玉老嫌微辣，香乾喜更清。骈枝多种性，指画未分明。亦是黄柑族，炎洲独著名。
佛手柑·其十二
作者：屈大均
朝代：清
体裁：五言律诗

陀罗千手变，一果一如来。清净身元好，青黄色更催。应须甘露灌，复向宝林栽。鹿女争持献，和枝折几回。
佛手柑·其十五
作者：屈大均
朝代：清
体裁：五言律诗

不尽相携意，挛如若故人。如兰长在手，似玉总随身。甘以同心得，香从独宿亲。自多禅悦食，不使点茶新。
佛手柑·其十八
作者：屈大均
朝代：清
体裁：五言律诗

尖尖长握固，香玉一拳多。响定含金琐，纹疑有玉螺。五轮瞻大士，半臂奉昙摩。作供诸天喜，芬馨奈若何。
佛手柑·其十六
作者：屈大均
朝代：清

枝低难坠折，倒挂每成窠。玉爱磨瑩细，沙愁损点多。指长时屈曲，情剧日摩挲。小亦瞿昙拇，参差出短柯。
佛手柑·其十六
作者：屈大均
朝代：清
体裁：五言律诗

枝低难坠折，倒挂每成窠。玉爱磨莹细，沙愁损点多。指长时屈曲，情剧日摩挲。小亦瞿昙拇，参差出短柯。
佛手柑·其十四
作者：屈大均
朝代：清
体裁：五言律诗

空林相旦夕，交手不曾孤。一指禅非有，三车语本无。天寒香稍减，日暖气全苏。把握如冰结，馀芬在玉壶。
佛手柑·其四
作者：屈大均
朝代：清
体裁：五言律诗

玉盘堆子母，钩带似甘瓜。乱作纤纤笋，全苞一一花。乾时代兰佩，湿处拂霜华。不食因香甚，金钱买几家。
佛桑花
作者：屈大均
朝代：清

玉瓶多丽朵，人插佛桑稀。一日同朱槿，荣华亦有归。颜红能爱老，粉白未伤肥。儿女尤栽汝，家家映竹扉。烧空嫌太赤，朵朵似明晖。荣落须臾事，争开亦未非。簪令云髻艳，食使玉颜肥。一夏光篱障，因君日掩扉。
佛桑花·其一
作者：屈大均
朝代：清
体裁：五言律诗

玉瓶多丽朵，人插佛桑稀。一日同朱槿，荣华亦有归。颜红能爱老，粉白未伤肥。儿女尤栽汝，家家映竹扉。
佛桑花·其二
作者：屈大均
朝代：清
体裁：五言律诗

烧空嫌太赤，朵朵似明晖。荣落须臾事，争开亦未非。簪令云髻艳，食使玉颜肥。一夏光篱障，因君日掩扉。
佟声远友兄爱予第四儿明渲特甚求养为己子病中赋诗六章敬以托之
作者：屈大均
朝代：清

三春问病少交亲，君是新人即故人。一日相知成肺腑，两家敦好胜婚姻。心伤舐犊犁牛老，肯代将雏凤鸟仁。童稚怜伊今失恃，更令樛木结慈因。吾儿招弟已双珍，上有三兄玉树亲。得托君侯成父子，即令昆友尽天人。桐花香好栖么凤，荷叶高宜覆绿蘋。况尔黄裳能逮下，自应螽羽有馀春。今岁尸鸠应七子，昔年老蚌每双珠。如君艳艳多三妇，不日啾啾即九雏。萝附乔松丝宛转，萍依青水叶纷敷。定知恩爱长加膝，看似亲生一丈夫。渊明旷达但长吟，有子贤愚不系心。婚嫁难完须大耋，妻孥若弃即长林。黄头幼稚君能托，绿髓仙真我欲寻。根向太山如久结，孤生竹筱自森森。病涉冬春已半年，弥留不死任皇天。已教隐几同枯木，便合遗衣化乱烟。松势每忧巢欲覆，鹤声安望子能传。蠢兹豚犬无知识，亚次相依或象贤。君池不独美芙荷，十二茨菰一乳多。鰋鲤吹花争日暖，鸳鸯喋藻乐春和。将予黄口持香饵，逐尔红妆向影娥。孩笑喧喧同两妹，熊罴催下锦云窠。
佟声远友兄爱予第四儿明渲特甚求养为己子病中赋诗六章敬以托之·其一
作者：屈大均
朝代：清
体裁：七言律诗

三春问病少交亲，君是新人即故人。一日相知成肺腑，两家敦好胜婚姻。心伤舐犊犁牛老，肯代将雏凤鸟仁。童稚怜伊今失恃，更令樛木结慈因。
佟声远友兄爱予第四儿明渲特甚求养为己子病中赋诗六章敬以托之·其三
作者：屈大均
朝代：清
体裁：七言律诗

今岁尸鸠应七子，昔年老蚌每双珠。如君艳艳多三妇，不日啾啾即九雏。萝附乔松丝宛转，萍依青水叶纷敷。定知恩爱长加膝，看似亲生一丈夫。
佟声远友兄爱予第四儿明渲特甚求养为己子病中赋诗六章敬以托之·其二
作者：屈大均
朝代：清
体裁：七言律诗

吾儿招弟已双珍，上有三兄玉树亲。得托君侯成父子，即令昆友尽天人。桐花香好栖么凤，荷叶高宜覆绿蘋。况尔黄裳能逮下，自应螽羽有馀春。
佟声远友兄爱予第四儿明渲特甚求养为己子病中赋诗六章敬以托之·其五
作者：屈大均
朝代：清
体裁：七言律诗

病涉冬春已半年，弥留不死任皇天。已教隐几同枯木，便合遗衣化乱烟。松势每忧巢欲覆，鹤声安望子能传。蠢兹豚犬无知识，亚次相依或象贤。
佟声远友兄爱予第四儿明渲特甚求养为己子病中赋诗六章敬以托之·其六
作者：屈大均
朝代：清
体裁：七言律诗

君池不独美芙荷，十二茨菰一乳多。鰋鲤吹花争日暖，鸳鸯喋藻乐春和。将予黄口持香饵，逐尔红妆向影娥。孩笑喧喧同两妹，熊罴催下锦云窠。
佟声远友兄爱予第四儿明渲特甚求养为己子病中赋诗六章敬以托之·其四
作者：屈大均
朝代：清
体裁：七言律诗

渊明旷达但长吟，有子贤愚不系心。婚嫁难完须大耋，妻孥若弃即长林。黄头幼稚君能托，绿髓仙真我欲寻。根向太山如久结，孤生竹筱自森森。
佳人
作者：屈大均
朝代：清
体裁：五言律诗

佳人回鹘装，衣带内家香。一曲飞龙引，思君泪数行。箜篌悲夜月，眉黛落秋霜。辛苦良家子，年年向战场。
侍香金童
作者：屈大均
朝代：清
体裁：词

雪瘦冰肥，淡淡含春色。喜香暗、清寒入未识。蝶子偷将新蕊食。剩粉残酥，为留瑶席。怕乱飞、片片随风难自力。更寄语、多情休弄笛。一朵鬓边簪亦得。未许全枝。玉纤多摘。
依依
作者：屈大均
朝代：清
体裁：五言律诗

依依春未去，花为美人留。况有玉琴好，能蠲香浦愁。影怜双燕过，声爱一莺流。枕簟因君设，殷勤向小楼。
保定客舍
作者：屈大均
朝代：清
体裁：五言律诗

城楼吹角罢，归客逐斜阳。风急雕翎脱，冰坚马骨伤。通侯亡铁券，故将典银裆。握手天涯略，沾衣泪数行。
保定重别陈少参
作者：屈大均
朝代：清

去尽雁门客，无依馀片云。往时托琼树，鸾鹤共纷纷。幕府虚秋宪，滹沱但夕曛。何当逐旌节，重向朔方军。三年求菽水，流落向人看。膂力风尘尽，衣裘雨雪寒。非君重骚赋，之子枉游盘。挥手此为别，依然行路难。返顾同黄鹄，将分恋玉杯。泪从今日堕，愁自故乡来。夫子且丝竹，中原尚草莱。梦中如识路，应向谢公台。
保定重别陈少参·其一
作者：屈大均
朝代：清
体裁：五言律诗

去尽雁门客，无依馀片云。往时托琼树，鸾鹤共纷纷。幕府虚秋宪，滹沱但夕曛。何当逐旌节，重向朔方军。
保定重别陈少参·其三
作者：屈大均
朝代：清
体裁：五言律诗

返顾同黄鹄，将分恋玉杯。泪从今日堕，愁自故乡来。夫子且丝竹，中原尚草莱。梦中如识路，应向谢公台。
保定重别陈少参·其二
作者：屈大均
朝代：清
体裁：五言律诗

三年求菽水，流落向人看。膂力风尘尽，衣裘雨雪寒。非君重骚赋，之子枉游盘。挥手此为别，依然行路难。
信部
作者：屈大均
朝代：清
体裁：五言律诗

歇马风门望，襄州秋色开。太行盘钜鹿，漳水绕邢台。闾里聊为侠，皇天不爱才。当时赵几霸，谁继武安来。
信陵君
作者：屈大均
朝代：清

夷门一自请侯嬴，功业频垂盖代名。六国兵归公子将，诸侯客向信陵倾。秦来早有河沟患，汉过难忘俎豆情。毛薛复能令救魏，始知贤士贵逢迎。函关西逐虎狼惊，反间频教事不成。六国安危公子在，三年荒宴大梁倾。难忘晋鄙犹多客，末斩蒙骜更进兵。合从自能存社稷，不须贤佐得阿衡。
信陵君·其一
作者：屈大均
朝代：清
体裁：七言律诗

夷门一自请侯嬴，功业频垂盖代名。六国兵归公子将，诸侯客向信陵倾。秦来早有河沟患，汉过难忘俎豆情。毛薛复能令救魏，始知贤士贵逢迎。
信陵君·其二
作者：屈大均
朝代：清
体裁：七言律诗

函关西逐虎狼惊，反间频教事不成。六国安危公子在，三年荒宴大梁倾。难忘晋鄙犹多客，末斩蒙骜更进兵。合从自能存社稷，不须贤佐得阿衡。
修墓
作者：屈大均
朝代：清

先公埋玉树，中踞宝珠峰。列嶂参差对，旁林紫翠重。未归华表鹤，空老蕺山松。祔葬伤吾母，凄凉马鬣封。墓崩修已屡，剪伐恐松楸。多谢樵苏客，能含踯躅愁。何当化猿鹤，长此禦羊牛。麦饭陈翁仲，殷勤一古丘。莪蔚哀长在，鸤鸠养已无。孙悲黄口小，子痛白头孤。羡道青松夹，祠坛紫石铺。弟兄争一篑，积土向平芜。修墓乘春荐，兼旬草土间。经营多壤树，筋力尽溪山。体魄知安否，神灵俨未还。与儿共匍匐，手足藓痕斑。瀑泉千百道，添作泪泉来。已罢奔飞雨，犹含喷薄雷。杜鹃啼未死，蝴蝶落还开。几日坟门筑，频悲宿草催。泪共春溪水，争流无尽时。血枯松柏早，魂作子鹃迟。呜咽终天恨，苍茫罔极悲。年年长负土，一半委棠梨。白云开丙舍，丹荔种丁香。松引层城远，溪环九曲长。更须苍树补，添作翠屏张。郁郁佳城好，魂应恋故乡。奉柩归同穴，先人宅兆安。发肤悲尚暖，霜露怆非寒。但抱终身慕，能承几日欢。鸡豚长已矣，始恨逮亲难。雨滑溪山路，冲泥到墓林。姊归吾与汝，哀怨一何深。地饮无穷恨，天衔罔极心。野棠春不发，应苦泪痕侵。松风发哀响，萧飒有馀悲。岂似素冠者，猿啼无尽时。已教雏失乳，更使叶辞枝。子母瓜今苦，真无钩带期。松为先公买，苍苍已作林。谁非仁孝者，忍有斧柯心。培覆忧难久，攀号直至今。巢中多鹤子，累尔和哀音。芟草忧荆棘，蒙茏墓道侵。雨多崩马鬣，云重失牛心。自作碑辞拙，谁题笔势深。先人潜德在，光曜满空林。
修墓·其一
作者：屈大均
朝代：清
体裁：五言律诗

先公埋玉树，中踞宝珠峰。列嶂参差对，旁林紫翠重。未归华表鹤，空老蕺山松。祔葬伤吾母，凄凉马鬣封。
修墓·其七
作者：屈大均
朝代：清
体裁：五言律诗

白云开丙舍，丹荔种丁香。松引层城远，溪环九曲长。更须苍树补，添作翠屏张。郁郁佳城好，魂应恋故乡。
修墓·其三
作者：屈大均
朝代：清
体裁：五言律诗

莪蔚哀长在，鸤鸠养已无。孙悲黄口小，子痛白头孤。羡道青松夹，祠坛紫石铺。弟兄争一篑，积土向平芜。
修墓·其九
作者：屈大均
朝代：清
体裁：五言律诗

雨滑溪山路，冲泥到墓林。姊归吾与汝，哀怨一何深。地饮无穷恨，天衔罔极心。野棠春不发，应苦泪痕侵。
修墓·其二
作者：屈大均
朝代：清
体裁：五言律诗

墓崩修已屡，剪伐恐松楸。多谢樵苏客，能含踯躅愁。何当化猿鹤，长此禦羊牛。麦饭陈翁仲，殷勤一古丘。
修墓·其五
作者：屈大均
朝代：清
体裁：五言律诗

瀑泉千百道，添作泪泉来。已罢奔飞雨，犹含喷薄雷。杜鹃啼未死，蝴蝶落还开。几日坟门筑，频悲宿草催。
修墓·其八
作者：屈大均
朝代：清
体裁：五言律诗

奉柩归同穴，先人宅兆安。发肤悲尚暖，霜露怆非寒。但抱终身慕，能承几日欢。鸡豚长已矣，始恨逮亲难。
修墓·其六
作者：屈大均
朝代：清
体裁：五言律诗

泪共春溪水，争流无尽时。血枯松柏早，魂作子鹃迟。呜咽终天恨，苍茫罔极悲。年年长负土，一半委棠梨。
修墓·其十
作者：屈大均
朝代：清
体裁：五言律诗

松风发哀响，萧飒有馀悲。岂似素冠者，猿啼无尽时。已教雏失乳，更使叶辞枝。子母瓜今苦，真无钩带期。
修墓·其十一
作者：屈大均
朝代：清
体裁：五言律诗

松为先公买，苍苍已作林。谁非仁孝者，忍有斧柯心。培覆忧难久，攀号直至今。巢中多鹤子，累尔和哀音。
修墓·其十二
作者：屈大均
朝代：清
体裁：五言律诗

芟草忧荆棘，蒙茏墓道侵。雨多崩马鬣，云重失牛心。自作碑辞拙，谁题笔势深。先人潜德在，光曜满空林。
修墓·其四
作者：屈大均
朝代：清
体裁：五言律诗

修墓乘春荐，兼旬草土间。经营多壤树，筋力尽溪山。体魄知安否，神灵俨未还。与儿共匍匐，手足藓痕斑。
修复浮丘诗社有作
作者：屈大均
朝代：清
体裁：古风

仙城三石三培塿，似三神山随波流。地道潜通第七洞，朱明门户惟浮丘。浮丘丈人昔栖此，子乔吹笙翩来游。浮丘伯与浮丘叔，兄弟一罗而一浮。稚川来挹浮丘袖，丹井至今如龙湫。海神珊瑚一再献，珊瑚知自珊瑚洲。瀫阳浮丘结大社，吾越风雅凌中州。前掩曲江后海目，埙篪一一相绸缪。变乱以来遗响绝，后生不知分歌讴。抗风轩中失领袖，诃子林里谁赓酬。别裁伪体遍里巷，汉唐规矩同寇雠。泰泉弟子多古调，兰汀青霞居其优。我今欲作钟吕倡，欲得二三黎与欧。南园东皋总荒草，坛坫复有浮丘不。招携诸君理芜秽，胜事更与仙灵谋。曜真之天再开辟，泉源福地持咽喉。
修复浮丘诗社有作
作者：屈大均
朝代：清

仙城三石三塿，似三神山随波流。地道潜通第七洞，朱明门户惟浮丘。浮丘丈人昔栖此，子乔吹笙翩来游。浮丘伯与浮丘叔，兄弟一罗而一浮。稚川来挹浮丘袖，丹井至今如龙湫。海神珊瑚一再献，珊瑚知自珊瑚洲。瀫阳浮丘结大社，吾越风雅凌中州。前掩曲江后海目，埙篪一一相绸缪。变乱以来遗响绝，后生不知分歌讴。抗风轩中失领袖，诃子林里谁赓酬。别裁伪体遍里巷，汉唐规矩同寇雠。泰泉弟子多古调，兰汀青霞居其优。我今欲作钟吕倡，欲得二三黎与欧。南园东皋总荒草，坛坫复有浮丘不。招携诸君理芜秽，胜事更与仙灵谋。曜真之天再开辟，泉源福地持咽喉。
倒挂鸟
作者：屈大均
朝代：清

已食沉水烟，复藏双翅内。时放烟氤氲，帏中香久在。黑润与黄沉，持薰倒挂鸟。不教双翅间，收得香烟少。
倒挂鸟·其一
作者：屈大均
朝代：清
体裁：五言绝句

已食沉水烟，复藏双翅内。时放烟氤氲，帏中香久在。
倒挂鸟·其二
作者：屈大均
朝代：清
体裁：五言绝句

黑润与黄沉，持薰倒挂鸟。不教双翅间，收得香烟少。
候潮门眺望
作者：屈大均
朝代：清
体裁：七言律诗

海门东倚浙江开，千里寒潮天上来。春树遥连严子濑，白云长在越王台。翠华南幸扶桑远，羌笛横吹折柳哀。何处青山堪托迹，欲随徐市入蓬莱。
偏头关作
作者：屈大均
朝代：清
体裁：五言律诗

往议搜河套，谁令飞渡频。三关元犄角，诸将故逡巡。市口黄云满，岢岚白草新。降羌休弄管，流泪有征人。
偶从风洞眺望始安山水赋呈秦使君
作者：屈大均
朝代：清
体裁：古风

自我班师还，永日游山水。城隅得风洞，爱玩心难已。攒石多巉岩，方圆乱相峙。峰高易倾侧，崖落势不止。绝壁窥天窗，光从潭底起。盘旋上松门，狼藉踏花蕊。萝林外冥郁，石乳中奇诡。玉床既膏滑，丹灶无泥滓。惊濑不因风，水石自相使。飞溜吐复吞，空响震心耳。坐久机虑忘，一息归无始。终日介马驰，佳憩乃得此。无人共胜赏，窃忆秦夫子。解组初投閒，老易重为理。用亢得无悔，知足自多祉。褰溯任所适，渊默人难指。留侯岂仙人，导引诚有以。蝉蜕帝王中，功名同敝屣。
偶得一雌白兔有赋
作者：屈大均
朝代：清

茕茕一兔自东西，欲舐雄毫不得齐。火伴谁知木兰女，故人应念窦玄妻。瑶光易得星精散，金色难从月魄栖。赤眼迷离休乱顾，深凭捣药就刀圭。雄去其如扑朔何，伤心东郭独离罗。为丹自可来神女，出月谁教别素娥。食向儿童蕉叶嫩，栖当帘幕桂华多。虾蟆共作高堂药，白玉柈香养太和。
偶得一雌白兔有赋·其一
作者：屈大均
朝代：清
体裁：七言律诗

茕茕一兔自东西，欲舐雄毫不得齐。火伴谁知木兰女，故人应念窦玄妻。瑶光易得星精散，金色难从月魄栖。赤眼迷离休乱顾，深凭捣药就刀圭。
偶得一雌白兔有赋·其二
作者：屈大均
朝代：清
体裁：七言律诗

雄去其如扑朔何，伤心东郭独离罗。为丹自可来神女，出月谁教别素娥。食向儿童蕉叶嫩，栖当帘幕桂华多。虾蟆共作高堂药，白玉柈香养太和。
偶忆北边旧游有作
作者：屈大均
朝代：清

往日边头猎，飞扬共细君。名鹰奋金距，骏马驰浮云。白草春犹见，黄河冻不闻。无心尽狐免，留箭立奇勋。呕夷河畔宿，雨雪妓围寒。绝塞襟玄岳，长城跨纥干。行吹芦叶管，卧拥橐驼鞍。意气归儿女，宵深酒未阑。酹酒鸦儿墓，英雄今已非。人间消汗血，世乱失戎衣。战气横云朔，边愁满夕晖。向来雄割据，精爽去何归。麋酒寒难醉，驼鞍暖易眠。呼鹰来口外，贩马向关前。草带霜花白，冰合日色妍。流萤当昼出，惨澹战场边。春游怀柘弹，夜怨拂檀槽。远嫁悲黄鹄，单栖笑伯劳。边霜沾袜湿，海月入楼高。一旦成黄土，馀香在楚骚。
偶忆北边旧游有作·其一
作者：屈大均
朝代：清
体裁：五言律诗

往日边头猎，飞扬共细君。名鹰奋金距，骏马驰浮云。白草春犹见，黄河冻不闻。无心尽狐免，留箭立奇勋。
偶忆北边旧游有作·其三
作者：屈大均
朝代：清
体裁：五言律诗

酹酒鸦儿墓，英雄今已非。人间消汗血，世乱失戎衣。战气横云朔，边愁满夕晖。向来雄割据，精爽去何归。
偶忆北边旧游有作·其二
作者：屈大均
朝代：清
体裁：五言律诗

呕夷河畔宿，雨雪妓围寒。绝塞襟玄岳，长城跨纥干。行吹芦叶管，卧拥橐驼鞍。意气归儿女，宵深酒未阑。
偶忆北边旧游有作·其五
作者：屈大均
朝代：清
体裁：五言律诗

春游怀柘弹，夜怨拂檀槽。远嫁悲黄鹄，单栖笑伯劳。边霜沾袜湿，海月入楼高。一旦成黄土，馀香在楚骚。
偶忆北边旧游有作·其四
作者：屈大均
朝代：清
体裁：五言律诗

麋酒寒难醉，驼鞍暖易眠。呼鹰来口外，贩马向关前。草带霜花白，冰合日色妍。流萤当昼出，惨澹战场边。
偶忆太华醉中作
作者：屈大均
朝代：清

太华峰边有醉溪，醴泉更在玉泉西。酿泉作得松花酒，山女教人醉似泥。醉度苍龙岭似飞，羽人争揽紫霞衣。生憎瀑布三千丈，遮却天边白玉妃。
偶忆太华醉中作·其一
作者：屈大均
朝代：清
体裁：七言绝句

太华峰边有醉溪，醴泉更在玉泉西。酿泉作得松花酒，山女教人醉似泥。
偶忆太华醉中作·其二
作者：屈大均
朝代：清
体裁：七言绝句

醉度苍龙岭似飞，羽人争揽紫霞衣。生憎瀑布三千丈，遮却天边白玉妃。
偶忆春州十三叠瀑布
作者：屈大均
朝代：清

阳春白水十三叠，势比增城白水长。更有崆峒岩洞好，龙床偃卧绝清凉。一叠冰霜一叠云，峰峰沾湿女萝裙。白猿不敢潭间饮，镇日雷轰隔岭闻。
偶忆春州十三叠瀑布·其一
作者：屈大均
朝代：清
体裁：七言绝句

阳春白水十三叠，势比增城白水长。更有崆峒岩洞好，龙床偃卧绝清凉。
偶忆春州十三叠瀑布·其二
作者：屈大均
朝代：清
体裁：七言绝句

一叠冰霜一叠云，峰峰沾湿女萝裙。白猿不敢潭间饮，镇日雷轰隔岭闻。
儿啼
作者：屈大均
朝代：清
体裁：五言绝句

短棹层冰上，汝啼应苦寒。初生便行路，泪落此江干。
儿喜
作者：屈大均
朝代：清

儿喜何为者，姨娘送酒来。频呼香线女，尽洗白椰杯。六子歌声发，双鬟舞袖开。堂前皆角髻，争戴一花梅。儿喜何为者，盈樽是荔浆。三杯先祖母，一酌满仙香。花发春初暖，莺啼日正长。大欢陶令子，扶上读书床。儿喜何为者，金杯各入唇。竞将膏蟹好，来送肉芝春。橘子香盈袖，桃花落满身。却嫌多笑语，喧动北堂亲。
儿喜·其一
作者：屈大均
朝代：清
体裁：五言律诗

儿喜何为者，姨娘送酒来。频呼香线女，尽洗白椰杯。六子歌声发，双鬟舞袖开。堂前皆角髻，争戴一花梅。
儿喜·其三
作者：屈大均
朝代：清
体裁：五言律诗

儿喜何为者，金杯各入唇。竞将膏蟹好，来送肉芝春。橘子香盈袖，桃花落满身。却嫌多笑语，喧动北堂亲。
儿喜·其二
作者：屈大均
朝代：清
体裁：五言律诗

儿喜何为者，盈樽是荔浆。三杯先祖母，一酌满仙香。花发春初暖，莺啼日正长。大欢陶令子，扶上读书床。
儿小
作者：屈大均
朝代：清
体裁：五言绝句

儿小方垂鬌，能争掌上梨。双双初学语，恰似乳莺啼。
儿明洪生日示之
作者：屈大均
朝代：清

二月生明日，悬弧是汝期。豚儿惭教少，骥子恨生迟。衣薄吾空问，春寒尔不知。父书能尽读，深望长成时。九龄犹失学，汝懒岂吾儿。名父难为子，贫家未得师。诗书虽不好，纸笔亦同嬉。弟妹多欢笑，须令祖母知。角髻双垂小，桃花戴亦宜。犹令作娇女，未敢说佳儿。九岁蒙难发，三经读已迟。图书吾畎亩，望汝更耘耔。苦汝因高节，饥寒更几时。敢求儿智慧，但望我耆颐。成立那能早，慈威亦未迟。十年吾杖国，看尔有孙枝。
儿明洪生日示之·其一
作者：屈大均
朝代：清
体裁：五言律诗

二月生明日，悬弧是汝期。豚儿惭教少，骥子恨生迟。衣薄吾空问，春寒尔不知。父书能尽读，深望长成时。
儿明洪生日示之·其三
作者：屈大均
朝代：清
体裁：五言律诗

角髻双垂小，桃花戴亦宜。犹令作娇女，未敢说佳儿。九岁蒙难发，三经读已迟。图书吾畎亩，望汝更耘耔。
儿明洪生日示之·其二
作者：屈大均
朝代：清
体裁：五言律诗

九龄犹失学，汝懒岂吾儿。名父难为子，贫家未得师。诗书虽不好，纸笔亦同嬉。弟妹多欢笑，须令祖母知。
儿明洪生日示之·其四
作者：屈大均
朝代：清
体裁：五言律诗

苦汝因高节，饥寒更几时。敢求儿智慧，但望我耆颐。成立那能早，慈威亦未迟。十年吾杖国，看尔有孙枝。
元孝六十又一生日赋以为寿
作者：屈大均
朝代：清

长兄叨一岁，十六结交知。以尔真贤友，而翁更哲师。忠贞三世早，事业两家迟。此日难为寿，惭过耳顺时。同生霜降月，摇落每相怜。乔木先朝古，黄花故国妍。琴惟天马引，歌是楚渔篇。未可伤衰暮，殊多独漉年。汉代羽林子，孤儿今几何。瓶侯孙氏少，剑客李家多。寇雉衔霜去，边雕蔽日过。文渊雄顾盻，明岁未蹉跎。臣妾谁凫藻，迷途一布衣。又嗟寒露湿，未见太阳晞。壮发霜虽短，初心日未非。杖乡多一岁，好待据鞍飞。却老文章在，无欢亦写心。寿光还导引，方朔只浮沉。味爱筼筜苦，香怜橘柚深。齐名从少小，千载一雕琴。出处一浮云，穷通祗共君。无忧惟作述，有道即功勋。竹影龙公合，松阴鹤子分。缠绵敦世好，彼此挹灵芬。
元孝六十又一生日赋以为寿·其一
作者：屈大均
朝代：清
体裁：五言律诗

长兄叨一岁，十六结交知。以尔真贤友，而翁更哲师。忠贞三世早，事业两家迟。此日难为寿，惭过耳顺时。
元孝六十又一生日赋以为寿·其三
作者：屈大均
朝代：清
体裁：五言律诗

汉代羽林子，孤儿今几何。瓶侯孙氏少，剑客李家多。寇雉衔霜去，边雕蔽日过。文渊雄顾盻，明岁未蹉跎。
元孝六十又一生日赋以为寿·其二
作者：屈大均
朝代：清
体裁：五言律诗

同生霜降月，摇落每相怜。乔木先朝古，黄花故国妍。琴惟天马引，歌是楚渔篇。未可伤衰暮，殊多独漉年。
元孝六十又一生日赋以为寿·其五
作者：屈大均
朝代：清
体裁：五言律诗

却老文章在，无欢亦写心。寿光还导引，方朔只浮沉。味爱筼筜苦，香怜橘柚深。齐名从少小，千载一雕琴。
元孝六十又一生日赋以为寿·其六
作者：屈大均
朝代：清
体裁：五言律诗

出处一浮云，穷通祗共君。无忧惟作述，有道即功勋。竹影龙公合，松阴鹤子分。缠绵敦世好，彼此挹灵芬。
元孝六十又一生日赋以为寿·其四
作者：屈大均
朝代：清
体裁：五言律诗

臣妾谁凫藻，迷途一布衣。又嗟寒露湿，未见太阳晞。壮发霜虽短，初心日未非。杖乡多一岁，好待据鞍飞。
先君澹足公忌日作
作者：屈大均
朝代：清

早孤无禄甚，三十七年哀。不仕空承志，非时敢见才。贫怜三世食，老恨五男催。岁岁当残腊，呜呜哭草莱。墓木成围久，婆娑自弱年。梦魂多雨夜，悽怆更霜天。画像平时设，遗衣忌日悬。父书难再读，最是教忠篇。
先君澹足公忌日作·其一
作者：屈大均
朝代：清
体裁：五言律诗

早孤无禄甚，三十七年哀。不仕空承志，非时敢见才。贫怜三世食，老恨五男催。岁岁当残腊，呜呜哭草莱。
先君澹足公忌日作·其二
作者：屈大均
朝代：清
体裁：五言律诗

墓木成围久，婆娑自弱年。梦魂多雨夜，悽怆更霜天。画像平时设，遗衣忌日悬。父书难再读，最是教忠篇。
先臣
作者：屈大均
朝代：清

先臣何皎皎，玉瑩复冰鲜。香草薰渔父，文鱼作水仙。九歌招日夕，二女出云烟。玉佩持相赠，遗芳兰杜边。
先臣
作者：屈大均
朝代：清
体裁：五言律诗

先臣何皎皎，玉莹复冰鲜。香草薰渔父，文鱼作水仙。九歌招日夕，二女出云烟。玉佩持相赠，遗芳兰杜边。
光孝寺松
作者：屈大均
朝代：清

爱松不必古松树，小小青松已可怜。城里种松难长大，一株虬曲即髯仙。王园诃子几林空，吹倒菩提苦飓风。一树苍松长偃盖，乱飞苍雪似山中。
光孝寺松·其一
作者：屈大均
朝代：清
体裁：七言绝句

爱松不必古松树，小小青松已可怜。城里种松难长大，一株虬曲即髯仙。
光孝寺松·其二
作者：屈大均
朝代：清
体裁：七言绝句

王园诃子几林空，吹倒菩提苦飓风。一树苍松长偃盖，乱飞苍雪似山中。
光福山中鼓琴为曾仲子作操
作者：屈大均
朝代：清
体裁：古风

上岂无天，非君之天兮。下岂无地，非君之地兮。君之天兮在山之中，金庭兮玉柱，日月兮所通。君之地兮在水之内，笠泽兮具区，雷风兮所载。雷以生日，风以生月，君之心兮一日而盈一日而阙。月以成风，日以成雷，君之心兮一风而阖一雷而开。君今兮五十，功名兮汲汲。玉貌兮未衰，目犹兮点漆。天命兮当知，年光兮勿失。
兔
作者：屈大均
朝代：清
体裁：七言律诗

爰爰硕鼠不相同，自是仙人白兔公。扑朔解春天上药，迷离长望月中雄。龙沙小猎长亲射，雉子惊飞总被笼。斯首烹来催进酒，甘凉一曲醉难终。
入云门作
作者：屈大均
朝代：清
体裁：五言律诗

平生山水兴，最在浣纱洲。更入云门去，无穷是素秋。风含清磬度，水带落花流。白乳泉边坐，清泠足久留。
入塞行
作者：屈大均
朝代：清
体裁：七言绝句

万里挥鞭辞玉颜，愁心不断似天山。天生飞将从无命，笑向沙场射虎还。
入新兴江路
作者：屈大均
朝代：清
体裁：五言律诗

一水湾环好，扬帆入万峰。滩声驱乱石，山影落寒松。青草馀春瘴，疏花隐暮钟。大风频拔木，知是涧中龙。
入秋乡江作
作者：屈大均
朝代：清

欲雨水风起，白云吹满船。秋乡多落叶，一半逐流泉。白鸟一溪影，人家几处烟。片帆平岭过，惊起鹧鸪眠。秋乡江口入，一路有秋香。花以无名好，兰因不采长。山晴云始白，林暮月初黄。竟夕凭双棹，依依水鸟旁。
入秋乡江作·其一
作者：屈大均
朝代：清
体裁：五言律诗

欲雨水风起，白云吹满船。秋乡多落叶，一半逐流泉。白鸟一溪影，人家几处烟。片帆平岭过，惊起鹧鸪眠。
入秋乡江作·其二
作者：屈大均
朝代：清
体裁：五言律诗

秋乡江口入，一路有秋香。花以无名好，兰因不采长。山晴云始白，林暮月初黄。竟夕凭双棹，依依水鸟旁。
入端溪
作者：屈大均
朝代：清
体裁：七言律诗

卧入春溪万树烟，峡门一半掩云边。水帘影落羚羊乱，山黛光含石妇妍。笳咽天风悲处处，马肥江草恨年年。黄鱼大上无人见，渔父沧浪去渺然。
入芦苞水
作者：屈大均
朝代：清
体裁：五言绝句

一水穿深竹，孤舟荡晚风。但沿明月去，忽与大江通。
入蜀行
作者：屈大均
朝代：清

荆门西上即瞿塘，一路猿声莫断肠。应有巫云化神女，朝朝暮暮慰思乡。蜀道无如三峡难，猿声况复满诸滩。滩多峡少滩尤险，日日篙舟不及餐。生竹青青作缆长，鼓声须急缆须强。将舟一折穿危石，滩滪堆边险莫当。
入蜀行·其一
作者：屈大均
朝代：清
体裁：七言绝句

荆门西上即瞿塘，一路猿声莫断肠。应有巫云化神女，朝朝暮暮慰思乡。
入蜀行·其三
作者：屈大均
朝代：清
体裁：七言绝句

生竹青青作缆长，鼓声须急缆须强。将舟一折穿危石，滩滪堆边险莫当。
入蜀行·其二
作者：屈大均
朝代：清
体裁：七言绝句

蜀道无如三峡难，猿声况复满诸滩。滩多峡少滩尤险，日日篙舟不及餐。
全州道中
作者：屈大均
朝代：清
体裁：五言律诗

五日松林引，三朝谷口迷。孤村阴雨外，古道白云西。风定分泉响，山深少鸟啼。故乡不可望，千里草萋萋。
八声甘州
作者：屈大均
朝代：清
体裁：词

恨蛮江，亦复向东请，峡门小难收。任牂牁万里，含烟吐瘴，全注交州。往日水犀二万，战血剩龙湫。零落艨艟影，雨外沉浮。不忍崧台凭吊，更有无玉玺，试问沙鸥。自黄龙朝去，波涌失宸楼。叹三宫、春随蜃气，与沓潮，变幻海西头。渔翁汝，向金沙浦，可见胶州。
八声甘州·榆林镇吊诸忠烈
作者：屈大均
朝代：清
体裁：词

大黄河、万里卷沙来，沙高与城平。教红城明月，白城积雪，两不分明。恨绝当年搜套，大举事无成。长把秦时塞，付与笳声。最好榆林雄镇，似骆驼横卧，人马皆惊。更家家飞将，生长有威名。为黄巾、全膏原野，与玉颜、三万血花腥。忠魂在，颐君为厉，莫逐流萤。
八宝妆·孔雀
作者：屈大均
朝代：清
体裁：词

生长泷西，郁鸡诸族，可有孔家金翠。宫锦连钱千万个，欲作鸾皇犹未。春来花兴，盛衰大小珠毛。成屏还要迟三岁。半段恐遭人射，看场休至。弹指更用佳人，舞衣细拂，尽教摇曳开尾。总怜惜、茜裙彩袖，与朝夕、回旋相媚。对娇影、双双欲语，月明忘向花中睡。笑槛外朱鹇，多惊不识情滋味。
八尺洪
作者：屈大均
朝代：清
体裁：五言律诗

春来滩水急，喷壑万松间。风雨时驱石，雷霆忽破山。柳深黄鸟乱，花落白猿閒。渐至苏耽岭，寻仙拟不还。
八月初八夕咏月
作者：屈大均
朝代：清

蛾眉今夕夜光成，未到中秋镜半明。花逐露华香共落，酒和云汉影同倾。玉娥弓向天狼彀，珠母胎从顾兔生。稍待团圆还与赏，抽毫更写仲宣情。片霞斜映绛河妍，一半秋光死魄边。心似玉钩犹自曲，影同纨扇更谁圆。瑶台未合雌雄镜，锦瑟休张五十弦。寒露欲来衣待寄，离情悽断绿尊前。
八月初八夕咏月·其一
作者：屈大均
朝代：清
体裁：七言律诗

蛾眉今夕夜光成，未到中秋镜半明。花逐露华香共落，酒和云汉影同倾。玉娥弓向天狼彀，珠母胎从顾兔生。稍待团圆还与赏，抽毫更写仲宣情。
八月初八夕咏月·其二
作者：屈大均
朝代：清
体裁：七言律诗

片霞斜映绛河妍，一半秋光死魄边。心似玉钩犹自曲，影同纨扇更谁圆。瑶台未合雌雄镜，锦瑟休张五十弦。寒露欲来衣待寄，离情悽断绿尊前。
八月十八夕风雨歌
作者：屈大均
朝代：清
体裁：古风

去年八月十八夕，前年八月十八朝。宝带桥边观串月，钱塘江上弄惊潮。今年此夕何萧索，秋雨泙澎沉月魄。万里银河水倒飞，千条瀑布天争落。吹笛空为壮士声，何时一战似雷霆。沙场后夜逢明月，会有葡萄醉卫青。
八达岭
作者：屈大均
朝代：清
体裁：五言律诗

俯视神京尽，居庸若建瓴。出关愁草白，入塞喜山青。千帐牛羊绕，诸陵雨雪扃。元人南北口，此岭作藩屏。
六十二岁生日作
作者：屈大均
朝代：清

未到重阳暑气消，黄花已似客萧条。催人蟋蟀悲迟暮，失路骅骝叹泬寥。不觉杖乡加二岁，岂堪高卧遽三朝。奇龄尚待慈亲与，得见河清即子乔。荏苒流光柰晚何，六旬有二恨蹉跎。艰难反国非重耳，矍铄临军岂伏波。野鹿鸣麑多美草，田凫傍母只寒河。闺庭思甚无馀事，日取兰陔入咏歌。六十人流未有闻，又添时节两秋分。絮巾尚拥辽东雪，毛扇终挥蓟北云。白恨芦花同缟发，红憎枫叶似罗裙。仙成讵忍忘人世，鸾鹤翩翩不作群。
六十二岁生日作·其一
作者：屈大均
朝代：清
体裁：七言律诗

未到重阳暑气消，黄花已似客萧条。催人蟋蟀悲迟暮，失路骅骝叹泬寥。不觉杖乡加二岁，岂堪高卧遽三朝。奇龄尚待慈亲与，得见河清即子乔。
六十二岁生日作·其三
作者：屈大均
朝代：清
体裁：七言律诗

六十人流未有闻，又添时节两秋分。絮巾尚拥辽东雪，毛扇终挥蓟北云。白恨芦花同缟发，红憎枫叶似罗裙。仙成讵忍忘人世，鸾鹤翩翩不作群。
六十二岁生日作·其二
作者：屈大均
朝代：清
体裁：七言律诗

荏苒流光柰晚何，六旬有二恨蹉跎。艰难反国非重耳，矍铄临军岂伏波。野鹿鸣麑多美草，田凫傍母只寒河。闺庭思甚无馀事，日取兰陔入咏歌。
六月
作者：屈大均
朝代：清
体裁：五言律诗

六月雷州路，驱车入火云。炎天行欲尽，白日坐无群。计拙因慈母，途穷为故君。平生嘉遁举，未许世人闻。
六月十五夕就树轩玩月
作者：屈大均
朝代：清
体裁：七言律诗

未秋先已作秋光，解为炎天散早凉。花外尚馀银汉浅，镜中那有碧空长。虚无玉笛风何处，滴沥罗衣露未央。清绝郡斋林壑似，庾公留客有胡床。
六月十八日作
作者：屈大均
朝代：清

儿亡今一月，魂梦未曾离。泪落人争问，神伤自不知。才因妻子减，情以死生移。萧飒秋将至，兰摧剩一枝。平生无一善，天意自如斯。老亦因哀乐，贫多损孝慈。鸱鸮频取子，风雨未安枝。辛苦惟生计，无成值此时。
六月十八日作·其一
作者：屈大均
朝代：清
体裁：五言律诗

儿亡今一月，魂梦未曾离。泪落人争问，神伤自不知。才因妻子减，情以死生移。萧飒秋将至，兰摧剩一枝。
六月十八日作·其二
作者：屈大均
朝代：清
体裁：五言律诗

平生无一善，天意自如斯。老亦因哀乐，贫多损孝慈。鸱鸮频取子，风雨未安枝。辛苦惟生计，无成值此时。
兰
作者：屈大均
朝代：清
体裁：七言绝句

兰叶青青不厌长，宜阴一半又宜阳。花开多在微风外，夜静无人始有香。
兰
作者：屈大均
朝代：清
体裁：七言绝句

兰叶青青兰叶长，美人从古在潇湘。花多只为三闾发，采入离骚万古香。
兰
作者：屈大均
朝代：清

开似未开时，芬馨不自知。微风吹不远，清梦最相宜。岂必花全吐，馨香已绝人。真兰元一朵，不忍摘当春。
兰
作者：屈大均
朝代：清
体裁：诗

花香不出林，谁识蕙兰心。幸得微风起，吹来满素襟。
兰·其一
作者：屈大均
朝代：清
体裁：五言绝句

开似未开时，芬馨不自知。微风吹不远，清梦最相宜。
兰·其二
作者：屈大均
朝代：清
体裁：五言绝句

岂必花全吐，馨香已绝人。真兰元一朵，不忍摘当春。
兰溪童君以丹砂见赠兼示忆梅之作诗以答之
作者：屈大均
朝代：清
体裁：七言律诗

葛令当年惟服食，君今亦欲事丹砂。仙山更可栖浮岳，玉女何妨得鲍家。色似芙蓉非外物，光含日月是心花。故园梅发休相忆，且向炎天共岁华。
兰花香
作者：屈大均
朝代：清
体裁：五言排律

宝安香品异，黄熟甲南天。种子都成结，薰兰更耐煎。黍珠三叶里，鱼子万花前。新摘含膏露，多栽出大田。乾乘朱夏晒，湿比素馨鲜。一气归丹鼎，同心作紫烟。频疑金粟吐，绝胜水沉然。臭味氤氲合，清和郁滞宣。命长凝木火，神旱见山川。作好须贻女，惊精不用仙。隔施云母片，灰隐藕心钱。马尾丝丝渗，鸪斑点点妍。囫囵随大小，斧凿稍方圆。习静惟宜此，忘机不是禅。心空多病日，根老半生年。金桔都如石，朱砂不及泉。肥硗农圃力，灌溉子孙贤。九畹桑麻外，千林井里边。太阳持盛实，炎德矢贞坚。服媚同王者，旃檀莫并肩。
兰草
作者：屈大均
朝代：清

兰草不知名，香含朝露清。花长休出叶，岁晏忌孤荣。幸与蘼芜并，无花亦自芳。美人相忆苦，日夕澧川阳。花叶虽相似，青青有本心。亦知霜雪苦，不忍负空林。
兰草·其一
作者：屈大均
朝代：清
体裁：五言绝句

兰草不知名，香含朝露清。花长休出叶，岁晏忌孤荣。
兰草·其三
作者：屈大均
朝代：清
体裁：五言绝句

花叶虽相似，青青有本心。亦知霜雪苦，不忍负空林。
兰草·其二
作者：屈大均
朝代：清
体裁：五言绝句

幸与蘼芜并，无花亦自芳。美人相忆苦，日夕澧川阳。
兰蕙曲
作者：屈大均
朝代：清

蕙草叶虽短，一茎开数花。感郎爱蕙草，不复理兰芽。兰草叶虽长，一茎祗一花。花多郎所爱，努力作春华。为蕙不为兰，是侬甘自贱。祗恐花虽多，馨香有时变。语郎但种兰，兰叶已窈窕。任尔蕙花多，不如兰叶少。种蕙爱其花，种兰爱其叶。兰蕙本相依，春风莫私妾。
兰蕙曲·其一
作者：屈大均
朝代：清
体裁：五言绝句

蕙草叶虽短，一茎开数花。感郎爱蕙草，不复理兰芽。
兰蕙曲·其三
作者：屈大均
朝代：清
体裁：五言绝句

为蕙不为兰，是侬甘自贱。祗恐花虽多，馨香有时变。
兰蕙曲·其二
作者：屈大均
朝代：清
体裁：五言绝句

兰草叶虽长，一茎祗一花。花多郎所爱，努力作春华。
兰蕙曲·其五
作者：屈大均
朝代：清
体裁：五言绝句

种蕙爱其花，种兰爱其叶。兰蕙本相依，春风莫私妾。
兰蕙曲·其四
作者：屈大均
朝代：清
体裁：五言绝句

语郎但种兰，兰叶已窈窕。任尔蕙花多，不如兰叶少。
兰陔即事
作者：屈大均
朝代：清

当轩皆古木，绕屋是寒塘。石笋穿云乱，花须拂水长。虽然多菡萏，尚未足鸳鸯。小妓拿舟至，风吹珠翠香。夜宴多银烛，春眠少象床。近愁碧玉女，不嫁汝南王。白马穿花去，黄莺入柳藏。可能端午日，来唱荔枝香。花里藏丘壑，幽深人不知。水光连碧甲，山势接黄旗。欲雨云生石，方晴月满枝。小童呼孔雀，双影暮归迟。行行花路断，桥接水中亭。山色含烟绿，天光入镜青。黄公采芝咏，范蠡养鱼经。父子多高逸，朋来亦客星。杨柳秋含蕊，芙蓉暮敛花。林声全似雨，海气半成霞。鸟宿烟村寂，人归石路斜。月明思一醉，随意向渔家。
兰陔即事·其一
作者：屈大均
朝代：清
体裁：五言律诗

当轩皆古木，绕屋是寒塘。石笋穿云乱，花须拂水长。虽然多菡萏，尚未足鸳鸯。小妓拿舟至，风吹珠翠香。
兰陔即事·其三
作者：屈大均
朝代：清
体裁：五言律诗

花里藏丘壑，幽深人不知。水光连碧甲，山势接黄旗。欲雨云生石，方晴月满枝。小童呼孔雀，双影暮归迟。
兰陔即事·其二
作者：屈大均
朝代：清
体裁：五言律诗

夜宴多银烛，春眠少象床。近愁碧玉女，不嫁汝南王。白马穿花去，黄莺入柳藏。可能端午日，来唱荔枝香。
兰陔即事·其五
作者：屈大均
朝代：清
体裁：五言律诗

杨柳秋含蕊，芙蓉暮敛花。林声全似雨，海气半成霞。鸟宿烟村寂，人归石路斜。月明思一醉，随意向渔家。
兰陔即事·其四
作者：屈大均
朝代：清
体裁：五言律诗

行行花路断，桥接水中亭。山色含烟绿，天光入镜青。黄公采芝咏，范蠡养鱼经。父子多高逸，朋来亦客星。
兰陵王·云州旅次
作者：屈大均
朝代：清
体裁：词

大同破。犹记姜家作祸。藩王邸、边草上墙，紫兔黄羊啮花朵。葱香雪饼大。围坐。双姬泥我，琵琶弄、争唱玉郎，道是西宫内人作。康陵旧经过。有无里雕旗，三里龙舸。豹房亲上葳蕤锁。爱贾屋妖冶，雁门妆束，金元杂剧教婀娜。于回辇无奈。烽火。御楼堕。任马踏含桃，人摘蘋果。槐龙阴暖花当卧。怕对对悲篥。叫云相和。凄酸难听，语客去，及早个。
关河令·延绥清明有见
作者：屈大均
朝代：清
体裁：词

柳毛争插。正冷节、向野坟相识。枉踏新青，蘼芜殊未碧。黄沙遥接塞北。但几点、红蓝颜色。卤地佳人，胭脂嫌太湿。
具区山中作
作者：屈大均
朝代：清
体裁：五言律诗

我爱鸱夷子，风流在五湖。美人留一镜，终古照三吴。白鸟烟来去，青峰雪有无。梅花千万树，不觉一春孤。
具茨
作者：屈大均
朝代：清
体裁：五言律诗

帝受神芝箓，天开大隗宫。白云迷七圣，黄盖导双童。有象成金鼎，无为合上穹。龙颜如皦日，瞻望具茨东。
内子季刘以岁除生日承王君础尘赋诗见贶率次元韵奉答
作者：屈大均
朝代：清

令娴生向岁除时，正值瑶林雪满枝。早得双珠归凤掌，长描五岳在蛾眉。千金未作编蒲笑，一日从无采葛思。与妾糟糠俱不厌，典钗方取酒盈卮。能生梁女惟西粤，解配徐卿必季刘。螺黛香分鸲鹆砚，牛衣暖作骕骦裘。桑林莫祝蚕双茧，梅上休饥子七鸠。岁岁寿杯连守岁，先春一日胜先秋。
内子季刘以岁除生日承王君础尘赋诗见贶率次元韵奉答·其一
作者：屈大均
朝代：清
体裁：七言律诗

令娴生向岁除时，正值瑶林雪满枝。早得双珠归凤掌，长描五岳在蛾眉。千金未作编蒲笑，一日从无采葛思。与妾糟糠俱不厌，典钗方取酒盈卮。
内子季刘以岁除生日承王君础尘赋诗见贶率次元韵奉答·其二
作者：屈大均
朝代：清
体裁：七言律诗

能生梁女惟西粤，解配徐卿必季刘。螺黛香分鸲鹆砚，牛衣暖作骕骦裘。桑林莫祝蚕双茧，梅上休饥子七鸠。岁岁寿杯连守岁，先春一日胜先秋。
冉冉
作者：屈大均
朝代：清

冉冉飞光疾，持忧益自摧。已残华发去，复贬玉颜来。祗有将离草，曾无却老杯。落花知寂寞，应为一徘徊。年华看冉冉，春与未春同。怨草何须绿，愁花不用红。姬人嫌服散，翠羽望开笼。桃李须臾事，依依为好风。
冉冉·其一
作者：屈大均
朝代：清
体裁：五言律诗

冉冉飞光疾，持忧益自摧。已残华发去，复贬玉颜来。祗有将离草，曾无却老杯。落花知寂寞，应为一徘徊。
冉冉·其二
作者：屈大均
朝代：清
体裁：五言律诗

年华看冉冉，春与未春同。怨草何须绿，愁花不用红。姬人嫌服散，翠羽望开笼。桃李须臾事，依依为好风。
再吊袁督师
作者：屈大均
朝代：清

汉家恩未薄，竟失李将军。碧血流燕市，丹心结塞云。封侯原有数，破敌岂无勋。愁见卢龙上，黄榆覆一坟。一自诛庄贾，群公谤乐羊。扬威几虎视，持重可龙骧。玉帐兵机密，金牌国恨长。可怜躯七尺，不得死封疆。辽蓟应居守，分兵援帝州。惰归吾可击，深入彼难留。计拙遭谗小，身歼快寇仇。长城从此坏，权相欲何求。载读愚忠纪，凄然泪数行。为秦诛李牧，救魏少冯唐。三至伤慈母，群阴夺太阳。锦宁功业在，一战作金汤。劳臣遭反间，蠢尔善愚人。马喋三韩血，旗扬九塞尘。丸泥难守险，集羽竟摧轮。一自钃镂赐，无人更致身。
再吊袁督师·其一
作者：屈大均
朝代：清
体裁：五言律诗

汉家恩未薄，竟失李将军。碧血流燕市，丹心结塞云。封侯原有数，破敌岂无勋。愁见卢龙上，黄榆覆一坟。
再吊袁督师·其三
作者：屈大均
朝代：清
体裁：五言律诗

辽蓟应居守，分兵援帝州。惰归吾可击，深入彼难留。计拙遭谗小，身歼快寇仇。长城从此坏，权相欲何求。
再吊袁督师·其二
作者：屈大均
朝代：清
体裁：五言律诗

一自诛庄贾，群公谤乐羊。扬威几虎视，持重可龙骧。玉帐兵机密，金牌国恨长。可怜躯七尺，不得死封疆。
再吊袁督师·其五
作者：屈大均
朝代：清
体裁：五言律诗

劳臣遭反间，蠢尔善愚人。马喋三韩血，旗扬九塞尘。丸泥难守险，集羽竟摧轮。一自钃镂赐，无人更致身。
再吊袁督师·其四
作者：屈大均
朝代：清
体裁：五言律诗

载读愚忠纪，凄然泪数行。为秦诛李牧，救魏少冯唐。三至伤慈母，群阴夺太阳。锦宁功业在，一战作金汤。
再咏烛
作者：屈大均
朝代：清
体裁：五言律诗

花使兰房暗，春光在火中。能令双蒂并，只为一心同。月好光难入，烟多气未通。汝南鸡欲唱，留汝养鸿濛。
再至东莞感旧作
作者：屈大均
朝代：清
体裁：七言律诗

白首重来莞水滨，香浓相见益相亲。家家一瓣能分客，处处双烟解惹人。花尽不须寻旧馆，琴存且复拂流尘。芙容自古多无实，枉怨秋霜妒白蘋。
再赋老树篇为少参公寿
作者：屈大均
朝代：清
体裁：七言律诗

两世甘棠大叶榕，城边望似一峰峰。康公父子多阴雨，太华儿孙亦地宗。春酒人争持大斗，岁星天使在南禺。依依衮绣东山下，歌舞公归怅莫从。
再送从弟无极
作者：屈大均
朝代：清

秋天今肃杀，山林凄且凉。游子临归风，忧心以多方。皇天若浮云，报施何靡常。黄钟委尘垢，瓴甋登明堂。吾生既不辰，子亦命无良。雄翡而雌翠，今朝难同翔。哀哉骨肉情，临别徒徬徨。阴阳有纲纪，夫妇人伦始。葛覃恐失时，摽梅求庶士。子归娶齐姜，及此春冰弛。慈姑嗜鱼鲙，施罛在河水。恩义相缠绵，琴瑟为亲喜。我有不肖躯，因依无葛藟。何以事高堂，孝德惭君子。
再送从弟无极·其一
作者：屈大均
朝代：清
体裁：古风

秋天今肃杀，山林凄且凉。游子临归风，忧心以多方。皇天若浮云，报施何靡常。黄钟委尘垢，瓴甋登明堂。吾生既不辰，子亦命无良。雄翡而雌翠，今朝难同翔。哀哉骨肉情，临别徒徬徨。
再送从弟无极·其二
作者：屈大均
朝代：清
体裁：古风

阴阳有纲纪，夫妇人伦始。葛覃恐失时，摽梅求庶士。子归娶齐姜，及此春冰弛。慈姑嗜鱼鲙，施罛在河水。恩义相缠绵，琴瑟为亲喜。我有不肖躯，因依无葛藟。何以事高堂，孝德惭君子。
再送天生携家自代返秦
作者：屈大均
朝代：清

他夕高堂乐，倾觞河汉边。天教儿女月，长在掌中圆。花萼连韦曲，田园傍渭川。从今衣带缓，宴会复何年。祝牧思偕隐，行行负戴难。青霞悲自郁，白首畏人看。朔雪先花发，炎风到海寒。鸡鸣频送尔，带梦上征鞍。招摇直双华，河伯汇三秦。泰时神明地，宗周礼乐人。霞流明月满，露浣白华新。不共千秋业，离居惜此晨。
再送天生携家自代返秦·其一
作者：屈大均
朝代：清
体裁：五言律诗

他夕高堂乐，倾觞河汉边。天教儿女月，长在掌中圆。花萼连韦曲，田园傍渭川。从今衣带缓，宴会复何年。
再送天生携家自代返秦·其三
作者：屈大均
朝代：清
体裁：五言律诗

招摇直双华，河伯汇三秦。泰时神明地，宗周礼乐人。霞流明月满，露浣白华新。不共千秋业，离居惜此晨。
再送天生携家自代返秦·其二
作者：屈大均
朝代：清
体裁：五言律诗

祝牧思偕隐，行行负戴难。青霞悲自郁，白首畏人看。朔雪先花发，炎风到海寒。鸡鸣频送尔，带梦上征鞍。
冒雪同郭皋旭人邓尉山中探梅
作者：屈大均
朝代：清

一夜吴阊雪，催人入洞庭。花先玄墓白，柳未太湖青。鼓棹乘春水，寻钟上翠屏。微微光福月，相与宿空冥。枝枝连邓尉，香绕故人家。隔岁冰含萼，当春雪吐花。冻凝千嶂月，晴作一溪霞。未得同栖止，高堂念白华。
冒雪同郭皋旭人邓尉山中探梅·其一
作者：屈大均
朝代：清
体裁：五言律诗

一夜吴阊雪，催人入洞庭。花先玄墓白，柳未太湖青。鼓棹乘春水，寻钟上翠屏。微微光福月，相与宿空冥。
冒雪同郭皋旭人邓尉山中探梅·其二
作者：屈大均
朝代：清
体裁：五言律诗

枝枝连邓尉，香绕故人家。隔岁冰含萼，当春雪吐花。冻凝千嶂月，晴作一溪霞。未得同栖止，高堂念白华。
写兰
作者：屈大均
朝代：清
体裁：五言绝句

墨花风雨乱，写出尽稏兰。似有兰膏滴，香含清露寒。
写石
作者：屈大均
朝代：清
体裁：五言绝句

小小黄山笋，移来画册中。英州那有此，尺寸亦华嵩。
写石·其十五
作者：屈大均
朝代：清
体裁：五言绝句

十五乘潮女，清歌过若耶。因生西子地，颜色艳如花。
军中
作者：屈大均
朝代：清
体裁：五言律诗

白日消毬猎，军中一事无。花骢盘雨雪，塞女泻酡酥。人向黄云老，春将白草苏。平生王霸略，尽与酒家胡。
军夜
作者：屈大均
朝代：清
体裁：七言绝句

夜夜身随魂梦飞，大江流水共东归。妻孥笑问沙场事，战血花斑在铁衣。
军行曲
作者：屈大均
朝代：清

一路鸣箛合短箫，大梅花向雪中飘。天寒士马愁风雪，羽猎无心去射雕。暗传军号自嫖姚，壮士衔刀惨不骄。大炮一声灯火灭，偷营欲渡府江潮。月出高天更泬寥，三军无语叶萧萧。一声掌号催人马，夜半潜师已作桥。五兵相救短兼长，左右藤遮两翼张。日日诸军催练习，粤人军器最精良。沙炮都须丈二长，藤牌一一辅花枪。纵横只用鸳鸯阵，马战何如步战良。花山何似铁山强，飘子东西总莫当。多半归降居帐下，花红头目更飞扬。多分伏路向林丘，敌骑潜来甚可忧。忽见黄旗摩不止，奇兵先出斩骅骝。肃肃旌门气易秋，一声风雨起边愁。将军善制铙歌曲，一唱征夫泪不流。向夕旗幡四面收，天鹅吹罢上更楼。三军一夜阴传箭，萤火无光月不流。挑战时时踰白沟，刀牌好手夹蛇矛。镖鎗先掷身随入，出没如风敌尽愁。
军行曲·其一
作者：屈大均
朝代：清
体裁：七言绝句

一路鸣箛合短箫，大梅花向雪中飘。天寒士马愁风雪，羽猎无心去射雕。
军行曲·其七
作者：屈大均
朝代：清
体裁：七言绝句

多分伏路向林丘，敌骑潜来甚可忧。忽见黄旗摩不止，奇兵先出斩骅骝。
军行曲·其三
作者：屈大均
朝代：清
体裁：七言绝句

月出高天更泬寥，三军无语叶萧萧。一声掌号催人马，夜半潜师已作桥。
军行曲·其九
作者：屈大均
朝代：清
体裁：七言绝句

向夕旗幡四面收，天鹅吹罢上更楼。三军一夜阴传箭，萤火无光月不流。
军行曲·其二
作者：屈大均
朝代：清
体裁：七言绝句

暗传军号自嫖姚，壮士衔刀惨不骄。大炮一声灯火灭，偷营欲渡府江潮。
军行曲·其五
作者：屈大均
朝代：清
体裁：七言绝句

沙炮都须丈二长，藤牌一一辅花枪。纵横只用鸳鸯阵，马战何如步战良。
军行曲·其八
作者：屈大均
朝代：清
体裁：七言绝句

肃肃旌门气易秋，一声风雨起边愁。将军善制铙歌曲，一唱征夫泪不流。
军行曲·其六
作者：屈大均
朝代：清
体裁：七言绝句

花山何似铁山强，飘子东西总莫当。多半归降居帐下，花红头目更飞扬。
军行曲·其十
作者：屈大均
朝代：清
体裁：七言绝句

挑战时时踰白沟，刀牌好手夹蛇矛。镖鎗先掷身随入，出没如风敌尽愁。
军行曲·其四
作者：屈大均
朝代：清
体裁：七言绝句

五兵相救短兼长，左右藤遮两翼张。日日诸军催练习，粤人军器最精良。
冬夜宴赵将军宅
作者：屈大均
朝代：清
体裁：五言律诗

胭脂边女艳，雨雪地炉红。小队银筝合，深情玉盏通。歌长愁落月，发白愧惊鸿。明日城西猎，还将舞袖同。
冬夜高峡舟中联句二十韵
作者：屈大均
朝代：清
体裁：五言排律

食雾嘉鱼出，含风顾兔摇。冲寒从郁水，首路指高要。入峡乘残月，依沙候早潮。榜人愁梦短，渔子恨歌遥。石束牂牁势，山分大庾条。双厓高易削，半壁涨鸡消。上下多猿影，潺湲似凤箫。峰留天一角，霞作海孤标。化石怜贞女，看棋忆古樵。羚羊潜水裔，鸲鹆閟山椒。白玉参差笋，丹砂尺寸苗。霜苞开橘柚，土布卷芭蕉。金渡龙须席，琼州孔雀翘。舳舻争入贡，洲岛已全招。虎豹关门壮，鼋晁窟宅骄。飞楼凌缥缈，涌塔矗云霄。建节雄枢府，回岩俨斗杓。黄门喧鼓吹，赤社盛弓弨。脍鲤筵方启，羹梅味正调。野人趋燕喜，竞夕命兰桡。
冬夜高峡舟中联句二十韵
作者：屈大均
朝代：清

食雾嘉鱼出，含风顾兔摇。冲寒从郁水，首路指高要。入峡乘残月，依沙候早潮。榜人愁梦短，渔子恨歌遥。石束牂牁势，山分大庾条。双厓高易削，半壁涨鸡消。上下多猿影，潺湲似凤箫。峰留天一角，霞作海孤标。化石怜贞女，看棋忆古樵。羚羊潜水裔，鸲鹆閟山椒。白玉参差笋，丹砂尺寸苗。霜苞开橘柚，土布卷芭蕉。金渡龙须席，琼州孔雀翘。舳舻争入贡，洲岛已全招。虎豹关门壮，鼋鼌窟宅骄。飞楼凌缥缈，涌塔矗云霄。建节雄枢府，回岩俨斗杓。黄门喧鼓吹，赤社盛弓弨。脍鲤筵方启，羹梅味正调。野人趋燕喜，竞夕命兰桡。
冬日作
作者：屈大均
朝代：清
体裁：五言律诗

白兔裘轻暖，偏宜岭外人。无冬难作冷，未腊已偷春。菊蕊餐初罢，梅枝折又频。白头浣花客，愁见岁华新。
冬日对花作
作者：屈大均
朝代：清

六种争开向药栏，冬来花事不曾残。天南春色无来去，长与东皇共岁寒。岁寒犹见众花新，幸作长春国里人。飞雪丹成先赠妇，流霞酒熟早娱亲。
冬日对花作·其一
作者：屈大均
朝代：清
体裁：七言绝句

六种争开向药栏，冬来花事不曾残。天南春色无来去，长与东皇共岁寒。
冬日对花作·其二
作者：屈大均
朝代：清
体裁：七言绝句

岁寒犹见众花新，幸作长春国里人。飞雪丹成先赠妇，流霞酒熟早娱亲。
冬日英州山中
作者：屈大均
朝代：清
体裁：五言律诗

山山黄叶尽，残雪响枫林。天入群峰小，泉归一壑深。高松寒立影，明月正栖心。冉冉岁华暮，谁来问玉琴。
冬至同儿明洪在西江舟中有作
作者：屈大均
朝代：清
体裁：五言律诗

朝暾初出浦，水雾未分天。暖欲含春气，光微散白烟。阳和生玉盏，云物引香笺。节向舟中拜，儿曹祝大年。
冬菊
作者：屈大均
朝代：清

冬来方见汝，自是岁寒姿。岂敢伤迟暮，梅花更后时。雪深佳色淡，霜重落英垂。多少重阳节，争开不自持。白发依然短，多惭紫菊花。但能留岁晏，不敢望春华。摇落悲群卉，芬芳喜一家。寒香吹不尽，欲寄隔湘沙。
冬菊·其一
作者：屈大均
朝代：清
体裁：五言律诗

冬来方见汝，自是岁寒姿。岂敢伤迟暮，梅花更后时。雪深佳色淡，霜重落英垂。多少重阳节，争开不自持。
冬菊·其二
作者：屈大均
朝代：清
体裁：五言律诗

白发依然短，多惭紫菊花。但能留岁晏，不敢望春华。摇落悲群卉，芬芳喜一家。寒香吹不尽，欲寄隔湘沙。
冬菊赠人
作者：屈大均
朝代：清
体裁：五言律诗

节过无人赏，芬芳实在今。香分梅萼暗，色与雪花深。甘苦平生节，荣枯一日心。年年当小岁，君向粤中寻。
冲虚观
作者：屈大均
朝代：清
体裁：古风

平生好峤岳，所至栖丹丘。太华虽言好，未若归罗浮。冲虚有云构，葛公所绸缪。喑虎守洞穴，碧鸡松际游。石乳滴人寒，花气随风留。仙璈奏池底，月明声可求。发晞笼葱林，手弄芙蓉鸥。日月还雰虹，元气郁不流。研精在玄奥，吾且以销忧。
冼夫人
作者：屈大均
朝代：清

苦忆英雄娘子军，女中勋业似桓文。南朝事去馀犀杖，泪洒炎天万里云。三朝绣幰自天来，百战金戈向日开。保障谁如女刺史，功名能冠越王台。
冼夫人·其一
作者：屈大均
朝代：清
体裁：七言绝句

苦忆英雄娘子军，女中勋业似桓文。南朝事去馀犀杖，泪洒炎天万里云。
冼夫人·其二
作者：屈大均
朝代：清
体裁：七言绝句

三朝绣幰自天来，百战金戈向日开。保障谁如女刺史，功名能冠越王台。
凄凉犯
作者：屈大均
朝代：清
体裁：词

马嘶不出。边风起、声含一片悲篥。白榆叶尽，黄榆又落，总成萧瑟。长城已失。但千里、龙沙没膝。苦无人、绵羊空白，烧取作朝食。来往阴山下，笑接阏氏，醉听兜勒。蔡姬在否，剩胡笳、曲传多拍。暂返云中，待祠天、还来作客。恨边长，出塞入塞少羽翼。
凄凉犯·再吊榆林中忠义
作者：屈大均
朝代：清
体裁：词

榆溪弥弥。榆台下、潜流塞外千里。风沙乱搅，浑河同浊，剑花难洗。牛羊饮水，带人血，胭脂淡紫。念当年、延绥将士，三万委泥滓。凭吊驼山下，酹酒黄狐，莫穿蒿里。泪痕湿处，教无穷、白杨花死。更恨丛祠，与飞将、而今未祀。问秦弓、可尚在否，在媚子。
凄凉犯·得旧部曲某某书
作者：屈大均
朝代：清
体裁：词

桂林旧部，多年散、监军亦向农圃。宝刀血锈，花骢齿长，总归尘土。英雄命苦，恨当日、江山不取。令三千、奇才虓虎冷落尽无主。回忆沙场上，日日投醪，气雄相鼓。旧标在否。几人还、锦衣歌舞。报有戎旗，把书帛、殷勤奇与。念恩私、两载剪拂，俾作翮羽。
减字木兰花
作者：屈大均
朝代：清
体裁：词

春山如笑。笑向江波清处照。雨淡烟浓。一半还含仙女峰。无穷绿树，不带斜阳天已暮。渐远乡关，回首东樵云外看。
减字木兰花
作者：屈大均
朝代：清
体裁：词

梨花未绝。朵朵沾泥犹是雪。欲嫁东风。自有蜂媒送落红。连朝烟雨。一见春光都欲语。斟酌庭前。忍舍莺声去昼眠。
减字木兰花·新荷
作者：屈大均
朝代：清
体裁：词

荷钱好大。欲买鸳鸯三两个。未得团圆。已有明珠颗颗悬。银塘渐暖。尚与浮萍离不远。莫损新芽，食得鱼肥是落花。
凝渡三岔河有寄
作者：屈大均
朝代：清
体裁：古风

辽东苦寒地，十月河已冰。我从辽西来，驱马冰上行。回望巫闾山，千里阴气凝。明月出黑澥，苍茫照孤征。疑兵四面来，但闻觱篥声。行行迷失道，误入骨都营。饥渴向妖姬，乞得驼馀羹。马乳饮苦酸，鱼皮衣苦腥。神龙困蝼蚁，勺水不能兴。凤鸟失其群，见辱海东青。因怜雪窖中，持节有子卿。题书托飞雁，双泪如雨倾。安得同携手，以解流离情。